title: HMS Penelope (97)

text: "HMS Penelope" liitettiin palvelukseen otettaessa Välimeren laivaston 3. Risteilijäviirikköön, mistä alus palasi Englantiin 1940. Norjan taisteluiden aikana alus ajoi 11. huhtikuuta karille Vestfjordissa vaurioituen pahoin. Aluksen korjaukset valmistuivat vasta heinäkuussa 1941.


title: HMS Penelope (97)

text: "HMS Penelope" lähetettiin lokakuussa uudestaan Välimerelle ja alus saapui 21. lokakuuta Maltalle osaksi Force K:ta. Alus vaurioitui osuessaan miinaan samalla partiomatkalla, jolla "HMS Neptune" upposi. Alus kärsi lisää vaurioita lähelle osuneista lentopommeista ollessaan korjattavana Maltalla. 8. huhtikuuta 1942 alus poistui Maltalta korjattavaksi Yhdysvaltoihin New Yorkin laivastontelakalle.


title: HMS Penelope (97)

text: "HMS Penelope" palasi palvelukseen 1. syyskuuta ja palasi vuoden 1943 alussa Välimerelle. Alus liitettiin Force Q:hon tukikohtanaan Bônen niemimaa. Alus osallistui muun muassa kesäkuussa Pantellerian ja Lampedusan pommituksiin yhdessä 15. Risteilijäviirikön kanssa. Alus oli elokuussa Sisilian maihinnousussa, syyskuussa Salernon maihinnousussa sekä kuljetti miehistysjoukkoja Tarantoon.


title: HMS Penelope (97)

text: "HMS Penelope" purjehti 6. lokakuuta Aleksandriasta Aigeianmerelle yhdessä risteilijä "HMS Siriuksen" ja hävittäjien "HMS Faulknorin" ja "HMS Furyn" kanssa Scarpanton salmen kautta estämään saksalaisten Lerokselle matkaavan maihinnousukuljetuksen. Osasto joutui Saksan ilmavoimien 3. Syöksypommitusrykmentin Junkers Ju 87 -koneiden kohteeksi, jolloin "HMS Penelopen" yläkannen oikealle puolelle Y-tornin taakse osui 250 kilon pommi. Pommi läpäisi kannen, mutta ei onneksi räjähtänyt. Aluksen viereen tuli lisäksi kaksi 500 kilon pommin osumaa, joiden sirpaleet vaurioittivat alusta. Alukseen tulleen neljä kertaa kahden jalan reiän aiheuttama vuoto aiheutti neljän asteen kallistuman. Lähelle osuneet pommit katkaisivat virran neljän tuuman ilmatorjuntatykeistä, tutkavaroittimelta sekä kuuden tuuman pääaseiden tulenjohdosta.


title: HMS Penelope (97)

text: Aluksen pelastuksena oli omien lentokoneiden antama suoja, jonka avulla osasto aloitti paluumatkan Aleksandriaan. Osasto saapui satamaan 8. lokakuuta. "HMS Penelope" oli korjattavana kolme viikkoa, jona aikana aluksen pahimmat vauriot saatiin tilapäisesti korjattua.


title: HMS Penelope (97)

text: Alus siirrettiin vuoden lopulla Biskajanlahdelle etsimään saksalaisia saarronmurtajia, mutta se palasi Välimerelle tukemaan tammikuussa 1944 Anzion maihinnousua.


title: HMS Penelope (97)

text: "HMS Penelopen" ollessa paluumatkalla sillanpäästä Napoliin siihen osui 18. helmikuuta saksalaisen sukellusvene "U-410:n" laukaisema torpedo, joka upotti aluksen.


title: Muna (saari)

text: Muna () on saari Kaakkois-Sulawesin provinssissa Indonesiassa, Sulawesi- ja Buton-saarien välissä. Sen pinta-ala on 2 889 km².


title: Kaarlo Wirilander

text: Kaarlo Verner Wirilander (14. elokuuta 1908 Mikkeli – 16. lokakuuta 1988 Mikkeli) oli suomalainen historiantutkija.


title: Kaarlo Wirilander

text: Wirilander työskenteli vuosina 1935–1958 Sota-arkiston palveluksessa. Hän väitteli tohtoriksi vuonna 1950 aiheenaan Suomen armeijan upseeristo 1700-luvulla.


title: Robin Dutt

text: Robin Dutt (s. 24. tammikuuta 1965) on saksalainen jalkapallovalmentaja ja entinen pelaaja. Helmikuusta 2018 lähtien hän on toiminut VfL Bochumin päävalmentajana.


title: Robin Dutt

text: Duttin pelaajaura jäi varsin vaatimattomaksi ja hän edusti 1980- ja -90 -luvuilla pieniä saksalaisseuroja maan alasarjoissa. Hän lopetti uransa vuonna 1995 SKV Rutesheimissa, joka pelasi tuolloin alueellisessa Bezirksligassa.


title: Robin Dutt

text: Dutt aloitti valmennusuransa TSG Leonbergin pelaajavalmentajana 1995. Dutt luotsasi piskuista seuraa neljä kautta ja nosti sen sarjatasoa korkeammalle. 1999 hän siirtyi TSF Ditzingenin kakkosjoukkueen peräsimeen, ja seuraavana vuonna hän siirtyi Oberliga Baden-Württembergissä pelanneen Ditzingenin edustusjoukkueen päävalmentajaksi.


title: Robin Dutt

text: Heinäkuussa 2002 Dutt siirtyi Oberligassa pelanneen Stuttgarter Kickersin kakkosjoukkueen päävalmentajaksi. Lokakuussa 2003 hän siirtyi Kickersin edustusjoukkueen päävalmentajaksi ja luotsasi Regionalligassa pelanneen seuran kahdesti Württembergin Cupin voittajaksi ja mukaan Saksan Cupiin.


title: Robin Dutt

text: Kesällä 2005 Dutt valmistui Hannes-Weisweiler-Akatemiasta jalkapallovalmentajaksi suorittaen DFB:n virallisen valmentajatutkinnon. Dutt toimi Kickersin päävalmentajana kesään 2007 saakka. Vuosiin mahtui onnistuneita suorituksia mm. Saksan Cupissa ja Duttia povattiin jopa Bundesliigaseura Hannover 96:n päävalmentajaksi Peter Neururerin potkujen jälkeen.


title: Robin Dutt

text: Heinäkuussa 2007 Dutt siirtyi SC Freiburgin päävalmentajaksi seuraten tehtävässä 16 vuotta seuraa luotsannutta Volker Finkeä. Debyyttikaudellaan Dutt luotsasi Freiburgin 2. Bundesliigassa viidenneksi ja nousu jäi vain viiden pisteen päähän. Toukokuussa 2008 Dutt allekirjoitti kaksivuotisen jatkosopimuksen seuran kanssa.


title: Robin Dutt

text: Kaudella 2008/09 Duttin ja Freiburgin yhteistyö tuotti hedelmää. Freiburg varmisti seuran nousun takaisin Bundesliigaan 10. toukokuuta kaadettuaan TuS Koblenzin 2–5. Duttin ensimmäinen kausi Bundesliigassa sujui odotuksiin nähden kelvollisesti ja Freiburg onnistui säilyttämään sarjapaikkansa neljän pisteen erolla karsintaviivaan. Kaudella 2010/11 Dutt sai joukkueensa aivan uuteen lentoon ja Freiburg on ollut läpi kauden ylemmässä keskikastissa. Maaliskuussa 2011 uutisoitiin, että Dutt siirtyy kauden jälkeen Freiburgista Bayer 04 Leverkusenin päävalmentajaksi.


title: Robin Dutt

text: Duttin johdolla Leverkusen eteni Mestarien liigasa jatkoon alkulohkostaan Chelsean vanavedessä. Ensimmäisellä pudotuspelikierroksella vastaan tuli FC Barcelona, joka murskasi Duttin miehistön yhteismaalein 10–2. Kotiottelunsa 1–3 hävinnyt Leverkusen romahti Camp Noulla, jossa Barcelona oli parempi maalein 7–1. Kun kevään myötä tulokset myös Bundesliigassa heikkenivät ja Mestarien liigaan oikeuttavat sijoitukset karkasivat kauas, sai Dutt potkut tehtävästään aprillipäivänä 2012.


title: Robin Dutt

text: Elokuussa 2012 Duttista tuli Saksan jalkapalloliiton urheilutoimenjohtaja. Toukokuussa 2013 SV Werder Bremen ilmoitti, että Dutt on seuran uusi päävalmentaja. Hän allekirjoitti seuran kanssa kolmivuotisen sopimuksen. Dutt astui Werder Bremenissä suuriin saappaisiin korvattuaan seuraa 14 vuotta valmentaneen Thomas Schaafin. Ensimmäinen kausi sujui kangerrellen, kuten viimeiset kaudet 2010-luvun alussa. Lopulta Bremen sijoittui liigassa 12:ta parantaen kahdella sijoitustaan edellisestä kaudesta. Kausi 2014/15 alkoi Bremenin osalta dramaattisen heikosti ja lopulta seurajohto erotti Duttin lokakuun lopulla, kun joukkue ei ollut voittanut ainoatakaan Bundesliigaottelua.


title: Robin Dutt

text: Tammikuussa 2015 Duttista tuli VfB Stuttgartin urheilutoimenjohtaja. Dutt ei johtotehtävässä onnistunut katkaisemaan Stuttgartin syöksykierrettä. Päävalmentajavaihdokset Huub Stevensistä Alexander Zornigeriin kesällä 2015 ja Jürgen Kramnyyn marraskuussa 2015 eivät seuraa auttaneet. Seurajohto ilmoitti irtisanoneensa Duttin tehtävistään toukokuussa 2016, kun Bundesliigaa oli jäljellä yksi kierros. Seura oli juuttunut putoamisviivan alapuolelle, eikä seuran lähes 40 vuotta kestänyt pääsarjataival ollut enää omissa käsissä.


title: Robin Dutt

text: Helmikuussa 2018 Dutt palasi valmennustehtäviin kolmen ja puolen vuoden tauon jälkeen, kun hänestä tuli 2. Bundesliigan VfL Bochumin päävalmentaja. Duttin johdolla Bochum nousi sarjassa sijalta 14 peräti kuudenneksi.Duttin isä on Intiassa syntynyt bengali ja äiti saksalainen. Duttin vaimolla Daniela Duttilla on kampaamoalan yritys Leonbergissä.


title: Peter Kanerva

text: Kaj Peter Oscar Kanerva (s. 11. lokakuuta 1978 Kerava) on suomalainen näyttelijä, valmistunut Teatterikorkeakoulusta vuonna 2005.


title: Peter Kanerva

text: Kanerva on esiintynyt Åbo Svenska Teaterissa ja Viirus-teatterissa. Tähänastisista töistä tunnetuin on rooli Ottona elokuvassa "Colorado Avenue", jonka pohjalta on tehty myös kolmiosainen televisiosarja. Hän on esiintynyt myös elokuvissa "Etulinjan edessä" ja "Ollaan vapaita".


title: Sähköasennuksen käyttöönottotarkastus

text: Sähköasennuksen käyttöönottotarkastus on sähköurakoitsijan ja sähköasentajan työn aikaista oman työnsä tarkastamista. Toisaalta viimeisteltäessä asennusta tai sen osaa sähköasentaja varmistaa asennuksen täyttävän sähköturvallisuuslain (1135/2016) 31 § mukaiset olennaiset turvallisuusvaatimukset. Sähköturvallisuuslain 44 § edellyttää, että laiteistolle tehdään käyttöönottotarkastus ennen sen ottamista käyttöön. Ensimmäisenä käyttöönottotarkastuksessa suoritetaan aistinvarainen tarkastus.


title: Sähköasennuksen käyttöönottotarkastus

text: Sähköasennusten käyttöönottotarkastuksen osa-alueita tehdään kaikissa sähköasennuksen vaiheissa.


title: Sähköasennuksen käyttöönottotarkastus

text: Sähköasennuksen varmennustarkastus


title: Sähköasennuksen käyttöönottotarkastus

text: Lisäksi tietyille uusille laitteistoille on teetettävä kolmannen osapuolen varmennustarkastus sähköturvallisuuslain 45 § mukaisesti. Luokittelemattomille sähkölaitteistoille ei varmennustarkastusta edellytetä. Näitä ovat kesämökit, 1–2 asunnon asuinrakennukset ja muut tavanomaiset rakennukset, joiden sähkölaitteiston pääsulake on enintään 35 A. Varmennustarkastus tehdään paritaloa suuremmille asuinrakennuksille (sähkölaitteistoluokka 1a), pääsulakkeiltaan yli 35 A:n muille sähkölaitteistoille (sähkölaitteistoluokka 1b), käytönjohtajakohteille (sähkölaitteistoluokat 2c ja 2d) sekä sähkönjakeluverkoille (sähkölaitteistoluokka 3c). Lisäksi on tarkastutettava etukäteen kaikki muutostyöt ilman sulakerajaa, mikäli ne koskevat leikkaussalin tai räjähdysvaarallisen tilan sähkölaitteistoa. Varmennustarkastuksen saavat tehdä sähköturvallisuuslain 46 §:n mukaisesti 75 §:n mukaiset valtuutetut tarkastajat ja valtuutetut laitokset.


title: Sähköasennuksen käyttöönottotarkastus

text: Aistinvarainen tarkastuksen tekee sähköasentaja tavallisesti osana normaalia sähköasennusta ja oman työnsä kontrollointia. Siinä varmennetaan aistinvaraisesti, että työ tehdään noudattaen hyviä ja hyväksyttyjä asennustapoja. Osa asennuksesta jää piiloon, jolloin tämän piiloon jäävän asennuksen osalta on välttämätöntä tarkastaa työ sitä suoritettaessa. Joissakin sähköasennusyrityksissä on tapana, että käyttöönottotarkastuksen tekee joku muu kuin asennuksen suorittaja. Silloin tarkastetaan aistinvaraisesti eli käytännössä katselemalla, että kaikki sähkökalusteet, johtimet, rasioiden suojakannet ja muut asennukseen kuuluvat osat on asiallisesti asetettu paikoilleen. Kun asennus on todettu tai jälkikäteen asennusta katselemalla kelvolliseksi, siirrytään käyttöönottomittauksiin.


title: Sähköasennuksen käyttöönottotarkastus

text: Käyttöönottomittaukset tehdään kahdessa vaiheessa ja niitä on yhteensä viisi erilaista mittausta. Mittaukset on tehtävä SFS-EN 61557 mukaisella testilaitteella (asennustesterillä).


title: Sähköasennuksen käyttöönottotarkastus

text: Ensin jännitteettömät käyttöönottomittaukset:


title: Sähköasennuksen käyttöönottotarkastus

text: Käytännössä kannattaa suorittaa ensin eristysresistanssimittaus, koska suojajohdin (PE) saattaa olla yhdessä nollan (N) tai jonkin vaiheen kanssa ja eristysresistanssimittaus paljastaa ko. vian. Jos suoritettaisiin jatkuvuusmittaus ja suojajohdin olisikin yhdessä johonkin muuhun, ei voitaisi varmistaa onko mitattu piste todella suojajohdin.


title: Sähköasennuksen käyttöönottotarkastus

text: Kun molemmat jännitteettömät käyttöönottomittaukset on suoritettu hyväksytysti ja hyväksytyin arvoin, voidaan jatkaa jännitteellisiin mittauksiin.


title: Sähköasennuksen käyttöönottotarkastus

text: Toimenpiteistä laaditaan käyttöönottotarkastuspöytäkirja. Mittauslaitteen epätarkkuus määritellään EN61557-1 -standardin kohdan 5.2.4:n mukaan. Havaitut puutteet ja huomiot merkitään ja ne tarkastetaan uusintamittauksessa.


title: Sähköasennuksen käyttöönottotarkastus

text: Eristysresistanssimittauksella on tarkoitus varmistaa asennuksen jännitteisten osien eristystilasta maata vasten, ettei


title: Sähköasennuksen käyttöönottotarkastus

text: Rakennusten eristysresistanssimittaus tehdään tyypillisesti pää- tai jakokeskuksesta, poikkeuksena esim. lattialämmityskaapelit, kontaktorilähdöt, PELV-piirit jne.. Eristysresistanssimittaus on aina jännitteetön mittaus. Jotta mittaus kattaisi mahdollisimman laajan osa sähkölaitteistoa (~rakennusta), on esim. jakokeskuksien tulppasulakkeiden ja pohjakoskettimien oltava paikoillaan, johdonsuojien ja vikavirtasuojien ja muiden kytkinten oltava kiinni-asennossa – vain erotuskytkin on auki-asennossa. TN-C-S- ja TN-C-järjestelmissä eristysresistanssimittaus on paljon TN-S-järjestelmää työläämpi.Pääkytkimen auki ollessa liitetään L1-, L2-, L3-vaihejohtimet sekä N-johdin yhteen luotettavasti kolmella apujohtimella (ns. hauenleuka) ja mitataan eristysresistanssi 500 VDC:n koestusjännitteellä PE-johtimeen. Mittaustulos kirjataan mittauspöytäkirjaan. Tuloksen on oltava yli 1 MΩ normaaleilla sähköasennuksilla ja 0,5 MΩ:n pienjännitteisillä asennuksilla. Toistetaan mittaus kaikilla piireillä; periaatteessa yksi mittaus kattaa koko asennuksen, mutta käytännössä mittaus joudutaan tekemään erikseen kontaktoreiden ja releiden perässä olevien asennusten osilta sekä pienjännitteisten piirien osilta.


title: Sähköasennuksen käyttöönottotarkastus

text: Mittauslaitteen akut tai paristot kuormittuvat eristysresistanssimittauksessa, joten tarkoituksenmukaista on mitata vain niin kauan kuin mittaustulos on stabiili. Äärettömän suurta resistanssin mittaavaa mittauslaitetta ei ole olemassa. Käytännössä mittauslaitteen maksiminäyttöön päästään vain pistorasiaryhmissä, joissa ei ole yhtään laitetta kytkettynä; kaikissa muissa piireissä mittaustulos vaihtelee muutamasta megaohmeista muutamiin kymmeniin megaohmeihin.


title: Sähköasennuksen käyttöönottotarkastus

text: Useimmat sähköasennusvirheet ja keskeneräiset asennukset tulevat esiin eristysresistanssimittauksissa. Eristysresistanssimittauksessa käytetään eristysresistanssimittaria tai asennustesteriä, jonka koestusjännite on vähintään 500 V.


title: Sähköasennuksen käyttöönottotarkastus

text: Rakennusten sähköasennusten käyttöönottotarkastuksen tärkein mittaus on suojajohtimien jatkuvuuden testaus; jotta suojalaite voi toimia suojalaitteena vikasuojauksessa, on suojajohtimen oltava yhtenäinen. Mittauksen tarkoituksena on varmistaa, että vikasuojaus on toimiva heti kun jännite kytketään sähkölaitteistoon. Samalla varmistetaan, että N- ja PE-johtimet eivät ole vaihtaneet paikkaansa: mikäli johtimet ovat vaihtaneet paikkaansa, on se välittömän vaaran aiheuttava vika. Nollapiiri on kelluva kuten eristysresistanssimittauksessa. Mittauksessa on käytettävä 4–24 V:n jännitettä ja 0,2 A:n tasavirtaa. Mittauksen tulee kattaa kaikki asennuksen maadoitus-, suojamaadoitus-, PEN- ja potentiaalitasausjohtimet.


title: Sähköasennuksen käyttöönottotarkastus

text: Jatkuvuusmittaus tehdään tyypillisesti apuelektrodia käyttäen siten, että mitataan resistanssi PE-kiskon ja rakennuksen sähköpisteiden suojamaadoituksen tai laitteen johtavan rungon väliltä. Apuelektrodina voidaan käyttää johtoa, jonka johdinresistanssi kompensoidaan ennen mittausta mittalaitteen kompensointitoiminnolla. Suurin mitattu arvo voidaan kirjata mittauspöytäkirjaan. Suojajohtimen johdinresistanssi voidaan mitata myös käyttämällä apuelektrodina esim. saman kaapelivaipan muita johtimia, jolloin erillistä apuelektrodia ei tarvita.


title: Sähköasennuksen käyttöönottotarkastus

text: Mittauksen suojajohtimen hyväksyttävää mittausarvoa ei ole olemassa, koska kaikissa tapauksissa on varmistuttava vikasuojauksen toiminnasta.


title: Sähköasennuksen käyttöönottotarkastus

text: Yleisesti käytetyn 1–1,5 mm² MMJ-kaapelin johdinresistanssi on noin 0,0121 Ω/m ja 2,5 mm² kaapelin n. 0,00741 Ω/m. Siten 20 metrin pituisen 1,5 mm² MMJ-kaapelin johdinresistanssi on n. 0,2 ohmia.


title: Sähköasennuksen käyttöönottotarkastus

text: Mittauksen tarkoituksena on selvittää vikasuojauksen toiminta. Johdinpituudet ja poikkipinnat on oltava suunnitelman mukaisia. Asennustesteristä valitaan vikavirtapiirin suojalaitteen (sulake, johdonsuojakatkaisija yms.) nimellistoimintavirtaa vastaava arvo (jos sellainen ominaisuus on mittalaitteessa) ja suoritetaan mittaus sähköverkon syötön kannalta epäedullisimmasta pisteestä. Pisin poiskytkentäaika TN-S-järjestelmässä saa 230/400 V:n nimellisjännitteellä 63 A asti pistorasiaryhmissä ja 32 A asti muilla ryhmillä olla 0,4 s. Yli 32 A ryhmäjohdoille, jotka syöttävät kiinteitä asennuksia, sallitaan pidempi (5 s) poiskytkentäaika. IT- ja TT-järjestelmissä laukaisuehtojen toteutuminen varmistetaan esim. laskemalla.


title: Sähköasennuksen käyttöönottotarkastus

text: Mittaus suoritetaan asennustesterillä jännitteisestä asennuksesta. Ennen jännitteen kytkemistä on varmistuttava nollapiirin luotettavasta yhteydestä maapotentiaaliin kiinnittämällä irrotetut nollajohtimet.


title: Sähköasennuksen käyttöönottotarkastus

text: Oikosulkusuojaus on ensisijaisesti aina suunnittelijan laskelmiin perustuva arviointi. Oikosulkuimpedanssi mitataan tarvittaessa asennustesterillä vaihejohtimien tai vaiheen ja nollajohtimen välillä sähköverkon syötön kannalta epäedullisimmasta pisteestä. Riittävä oikosulkuvirran arvo riippuu sulakkeiden tyypistä, koosta ja vaaditusta laukaisuajasta.


title: Sähköasennuksen käyttöönottotarkastus

text: Esimerkki vikasuojauksen tarkistamisesta: pisimmän 1,5 mm²:n ryhmäjohdon pistorasiasta mitattu silmukkaimpedanssi on 1,30 Ω käyttöjännitteellä 230 VAC. Suojalaitteena on C-tyypin 10 A johdonsuojakatkaisija. Vaadittu laukaisuaika on 0,4 s. Suurin sallittu impedanssi on 0,8 · 230 V / 100 A = 1,84 Ω. Mitattu arvo on 1,3 Ω ja siis hyväksyttävissä. Tästä voidaan laskea piirin oikosulkuvirta I = V / Z → 230 V / 1,3 Ω = 176 A, joka on hyväksyttävissä. Siten SFS 6000 -standardin mukaisissa mittauksissa pienin vaadittu mahdollinen toimintavirta esim. C-tyypin 10 A:n johdonsuojakatkaisijalle on 125 A ja 16 A:n johdonsuojakatkaisijalle 200 A. Yleensä tarkastelu tehdään helpommalla tavalla: mittalaitteessa voi olla esiohjelmoituna erilaisten suojalaitteiden edellyttämät minimivikavirrat. Kun suojalaite on valittu, kertoo mittalaite heti, onko tulos hyväksyttävissä vai ei.


title: Sähköasennuksen käyttöönottotarkastus

text: Silmukkaimpedanssi voidaan mitata myös vikavirtasuojilla varustetuista järjestelmistä, vaikka SFS 6000 ei sellaista edellytä. Asennustesteri kehittää vikavirtasuojaa laukaisemattomassa mittauksessa (no trip) DC-virran, joka kyllästää vikavirtasuojan magnetointipiirin. Tämän jälkeen koestuslaite lisää päälle mittausvirran, joka vain simuloi samannapaisia puoliaaltoja. Vikavirtasuoja ei enää pysty tunnistamaan tätä mittausvirtaa eikä siten laukea. Asennustesteri laskee vikavirran I mittauspiirin impedanssiin Z ja verkkojännitteeseen perustuen. Kolmivaihepistorasioiden ylivirtasuojia koestettaessa silmukkaimpedanssin mittaus maata vasten on tehtävä kaikille kolmelle vaihejohtimelle (L1, L2 ja L3).


title: Sähköasennuksen käyttöönottotarkastus

text: Silmukkaresistanssimittaus (sauvaton maadoitusresistanssimittaus) voidaan tehdä myös induktioon perustuvalla maadoitusresistanssipihtimittarilla. Mittauksessa käytetään kahta pihtivirtamittaria, jolla mitataan silmukkaresistanssi silmukoiden läpi kulkevasta johtimesta. Tällöin sähköjärjestelmän maadoitusjohdinta ei tarvitse kytkeä irti, josta voi olla etu esim. rakennuksen ukkosjohdatinjärjestelmien tarkistuksissa.


title: Sähköasennuksen käyttöönottotarkastus

text: Suuret suojajohtimen resistanssit edeltävissä jatkuvuusmittauksissa voivat johtaa suojalaitteiden vaihtamiseen. Tyypillisesti ryhmäjohdon suojajohtimen resistanssi on alle 1 ohmia, poikkeavan suuret tulokset tarkistetaan jännitteiden päällekytkemisen jälkeen vikapiirin impedanssimittauksella ja suojalaitteen vaatiman virran täyttymisellä. VJotta ylivirtasuoja laukeaisi ajallaan, oikosulkuvirran I on oltava suurempi kuin laukaisuvirta I. Valmistajan ilmoittama I-arvo tulee kuitenkin kertoa 1,25:llä, jotta saadaan hyväksyttävä mittalaitteen miniminäyttämä. Näin huomioidaan vikatilanteesta aiheutuva johtimen lämpeneminen ja sen aiheuttama resistanssin kasvu/vikavirran heikkeneminen. Esimerkiksi C16A johdonsuojakatkaisijalla suojatun ryhmän päässä vikavirran arvon tulee olla vähintään 1,25x160 A= 200 A.


title: Sähköasennuksen käyttöönottotarkastus

text: Vikavirtasuojakytkimiä on olemassa A-, B-, F- ja AC-tyyppejä. Vanhempi AC-tyypin vikavirtasuojakytkin tunnistaa pelkästään sinimuotoisen vikavirran ja sen käyttö kiellettiinkin jo SFS6000:n vuoden 2007 painoksessa. Paremman suojan antava A-tyypin vikavirtasuojakytkin tunnistaa sekä sinimuotoisen että pulssimaisen tasavirran. B-tyypin vikavirtasuojakytkin tunnistaa myös tasoitetun tasavirran muotoisen vikavirran. F-tyypin vikavirtasuoja toimii myös suuremmilla taajuuksilla ja sen ominaisuudet kattavat myös AC-, A- ja B-tyypin ominaisuudet. S-merkinnällä varustettu vikavirtasuojakytkin on hidastettu toimintaan eli se on nk. selektiivinen vikavirtasuojakytkin. Epälineaarisia vikavirtasuojia (PRCD-K) käytetään kannettavissa vikavirtasuojakytkimissä eivätkä ne kuulu normaalisti rakennusten sähköasennusten tarkastusten piiriin. Viivästettyjä vikavirtasuojia PRCD-S (esim. SCHUKOMAT, SIDOS) käytetään suojamaan ihmisiä sähköiskuilta pienjännitealueella (130–1 000 V). Viisinkertaisella nimellisvikavirralla (5 · IN) tehtävää koestusta käytetään vikavirtasuojakytkimen valmistusprosessissa ja henkilöturvallisuuden testaukseen, eivätkä se kuulu tyypillisesti suomalaisten rakennusten sähköasennusten käyttöönottotarkastuksiin.


title: Sähköasennuksen käyttöönottotarkastus

text: Vikavirtasuojakytkin voidaan koestaa esim. seuraavasti


title: Sähköasennuksen käyttöönottotarkastus

text:
1. testipainikkeen koestaminen
2. vikavirtasuojakytkimen koestaminen 1/3- tai 0,5-kertaisella nimellistoimintavirralla tarvittaessa
3. Nimellistoimintavirralla tapahtuva testaus
4. Nousevalla vikavirralla tapahtuva laukaisu (virtaramppimenetelmä) tarvittaessa


title: Sähköasennuksen käyttöönottotarkastus

text: S-tyypin vikavirtasuojakytkimillä pisin sallittu toiminta-aika nimellisellä toimintavirralla on 500 ms.


title: Oulun päivät

text: Oulun päivät on Oulussa vuodesta 1962 lähtien järjestetty vuosittainen kaupunkitapahtuma. Vuoteen 2012 asti tapahtuma järjestettiin syyskuun ensimmäisenä viikonloppuna. Vuodesta 2013 alkaen Oulun päivät siirrettiin kesän alkuun ja muutettiin kolmiviikkoiseksi. Oulun kaupunki on toiminut tapahtuman järjestäjänä vuodesta 1977, johon asti tapahtuman järjesti kotiseutuyhdistys Oulu-seura.


title: Potkiaiset

text: Potkiaiset ovat lukion 2. vuoden oppilaiden abiturienteille penkinpainajaisten edellä järjestämät juhlat. Juhlan tarkoituksena on kuvainnollisesti potkia abit ulos lukiosta, jotta 2. vuoden opiskelijoista tulee koulun vanhimmat. Potkiaiset vaihtelevat koulujen mukaan.


title: Potkiaiset

text: Potkiaisia järjestetään myös kuudennella sekä yhdeksännellä luokalla.


title: Bülent Korkmaz

text: Bülent Korkmaz (s. 24. marraskuuta 1968) on turkkilainen jalkapallovalmentaja ja entinen puolustaja.


title: Bülent Korkmaz

text: Korkmaz pelasi koko menestyksekkään uransa Galatasarayssa. Hän aloitti seuran organisaatiossa 11-vuotiaana juniorimaalivahtina, mutta vaihtoi pian pelipaikkaa puolustajaksi. Tämä vaihdos kannatti ja Korkmazista tuli yksi Galatasarayn seurahistorian pidetyimmistä pelaajista. Hän edusti seuraa kaikkiaan 21 vuotta ja pelasi 630 liigaottelua. Eurokentillä Korkmazista tuli 13 pelaaja, joka on pelannut yli 100 ottelua UEFA:n seurajoukkueturnauksissa.


title: Bülent Korkmaz

text: Korkmazin pitkän uran aikana Galatasaray dominoi Turkin jalkapalloa ja menestyi myös Euroopassa. Hänen, ja monen muun Galatasaray-pelaajan ura huipentui UEFA Cupin voittoon kaudella 1999/2000. Liigamestaruuksia Korkmaz voitti kaikkiaan kahdeksan. Galatasarayn kapteeninnauhaa Korkmaz kantoi vuosina 2000–2005.


title: Bülent Korkmaz

text: Turkin maajoukkueessa Korkmaz pelasi vuosina 1990–2005 kaikkiaan 102 A-maaottelua ja teki 3 maaottelumaalia. Hän on maalivahti Rüştü Reçberin ja hyökkääjälegenda Hakan Şükürin jälkeen eniten maaotteluja pelannut turkkilaispelaaja. Korkmaz kuului MM-pronssia 2002 voittaneeseen joukkueeseen. Hän edusti Turkkia myös EM-kisoissa 1996.Päätettyään aktiiviuransa pelaajan 37-vuotiaana Korkmaz on tehnyt uraa valmentajana Turkissa. Hän aloitti Gençlerbirliğin apulaisvalmentaja elokuussa 2005. Hän erosi tehtävistään kauden jälkeen ja jatkoi uraansa Kayser Erciyessporisn päävalmentajana tammikuussa 2007. Korkmazin johdolla Turkin liigan hännille juuttunut seura paransi peliesityksiään ja eteni Turkin Cupissa finaaliin.Se ei kuitenkaan onnistunut säilyttämään sarjapaikkaansa ja Korkmaz jätti kauden jälkeen tehtävänsä.


title: Bülent Korkmaz

text: Heinäkuussa 2007 hän siirtyi Bursasporin päävalmentajaksi, mutta sai potkut jo lokakuussa. Pian potkujensa jälkeen hän palasi Gençlerbirliğiin, tällä kertaa päävalmentajaksi. Korkmaz toimi seuran päävalmentajana kauden loppuun asti ja johdatti seuran cupin loppuotteluun.


title: Bülent Korkmaz

text: Oltuaan puolisen vuotta sivussa valmennustehtävistä, Korkmaz nousi helmikuussa 2009 entisen seuransa Galatasarayn päävalmentajaksi erotetun Michael Skibben tilalle.


title: Bülent Korkmaz

text: Galatasarayn kausi 2008/09 päättyi pettymykseen seuran jäätyä kauas kärkikamppailusta. Korkmaz sai kauden jälkeen odotetut potkut tehtävistään.


title: Bülent Korkmaz

text: Syyskuussa 2009 Korkmaz jatkoi uraansa azerbaidžanilaisen FK Bakun päävalmentajana. Hän erosi kuitenkin tehtävistään jo maaliskuun lopulla 2010.


title: Bülent Korkmaz

text: Marraskuussa 2011 Korkmaz palasi valmentajaksi kotimaahansa Karabüksporin peräsimeen. Korkmazin johdolla Karabükspor eteni Turkin cupin välieriin ensimmäistä kertaa seuran historiassa. Tulokset eivät kuitenkaan tyydyttäneet seurajohtoa ja Korkmaz sai potkut toukokuun alussa 2012.


title: Bülent Korkmaz

text: Marraskuussa 2012 Korkmazista tuli Istanbul BB:n päävalmentaja. Seuran pudottua Turkin liigasta Korkmaz joutui kesällä 2013 jättämään tehtävänsä. Kesällä 2014 Korkmaz palasi Kayseri Erciyessporin peräsimeen. Hän sai kuitenkin potkut jo marraskuussa 2014, kun seura oli juttunut Turkin liigan häntäpäähän.'


title: Bülent Korkmaz

text: Syyskuussa 2015 Korkmaz siirtyi Turkin liigassa putoamisviivan alapuolella majailleen Mersin İdmanyurdun päävalmentajaksi. Hän ei onnistunut kääntämään seuran kurssia ja sai potkut tehtävistään tammikuussa 2016.


title: Pyöröpaalain

text:
Pyöröpaalain on nurmisadon luo'olta korjuuseen tarkoitettu korjuukone. Niistä on olemassa kaksi päätyyppiä: muuttuvakammioinen ja kiinteäkammioinen sekä paalia maata vasten pyörittävä versio.
Pyöröpaalainella tehdyn heinäpaalin paino on noin 400-800 kg, olkipaalin paino 200-500 kg ja säilörehupaalin paino 700-1000 kg. Pyöröpaalaimen ongelma on se, että se ei ole jatkuvatoiminen, minkä takia pysähdykset hidastavat työtä. Paali saadaan pysymään koossa narulla tai verkolla. Myös muovikalvolla sitovia versioita on ollut markkinoilla.


title: Pyöröpaalain

text: Muuttuvakammioisen paalaimen paali on tiivis myös keskeltä, koska paalin kääriminen aloitetaan paalin ytimestä. Haittana on monimutkaisempi rakenne.


title: Pyöröpaalain

text: Kiinteäkammioisen paalaimen etuna on yksinkertainen ja selkeä rakenne. Ongelmana on se, että paali tiivistyy vasta täyttyessään, minkä takia ydin jää usein hieman löysemmäksi.


title: Khodr Chehab

text: Khodr Khaled Chehab (1962 – 3. marraskuuta 2010 Beirut, Libanon) oli Suomen Islamilaisen Yhdyskunnan imaami. Hän oli kotoisin Beirutista Libanonista mutta oli asunut pitkään Suomessa ja oli Suomen kansalainen. Hän oli koulutukseltaan ekonomi ja työskenteli myös arabian kielen opettajana. Chehabilla oli tunnustettu asema uskonnollisena auktoriteettina ja maahanmuuttajien esikuvana. Hänellä oli merkittävä aloitteellinen rooli Suomen evankelis-luterilainen kirkon ja islamilaisten yhteisöjen vuoropuhelussa.


title: Khodr Chehab

text: Chehab tuli Suomeen Libanonista turvapaikanhakijana vuonna 1987 ja sai Suomen kansalaisuuden vuonna 1998. Chehab sai vuonna 2007 kutsun Linnan juhlien vieraaksi. Hän antoi vuonna 2006 Tanskan suurlähettiläs Niels Dyrlundille kirjelmän, jossa tuomittiin muslimeja loukanneiden Muhammed-pilakuvien julkaisu.


title: Khodr Chehab

text: Keväällä 2009 Khodr Chehab kertoi vihkineensä 14-vuotiaan tytön avioliittoon Helsingissä 1990-luvulla ja sanoi 13 vuoden ikää sopivaksi avioitumisiäksi. Seuraavana päivänä hän väitti muistaneensa tytön iän väärin ja oli tarkistanut asian; tämä olikin ollut 16-vuotias ja vihkiminen olisi tapahtunut oikeusministeriön myöntämällä luvalla. Myös 13 vuoden avioitumisiästä hän perui puheensa toteamalla, että ei ollut asiasta enää ollenkaan varma. Hänen alkuperäiset lausuntonsa johtivat tutkintapyyntöön.


title: Khodr Chehab

text: Chehab kuoli marraskuussa 2010 Libanonin matkalla 48-vuotiaana kärsittyään pitkään heikosta sydämestä. Imaamina häntä seurasi Anas Hajjar.


title: Bud Bagsakin taistelu

text: Bud Bagsakin taistelu käytiin islaminuskoisten filippiiniläisten morojen ja yhdysvaltalais-filippiiniläisten joukkojen välillä Jolon saarella Filippiineillä 11.–15. kesäkuuta 1913.


title: Bud Bagsakin taistelu

text: Vaikka virallisesti rauha filippiiniläisten ja yhdysvaltalaisten miehittäjien välillä oli solmittu jo vuonna 1902, aloittivat filippiiniläiset muslimit välittömästi oman kapinansa heti rauhanteon jälkeen. Moro-kapinaa pidetään Filippiinien ja Yhdysvaltain sodan toisena vaiheena, jossa käytiin useampia Bud Bagsakin kaltaisia taisteluita. Morot olivat tottuneet sissisodankäyntiin jo vastustaessaan yhdysvaltalaisia edeltäneitä espanjalaisia miehittäjiä.


title: Bud Bagsakin taistelu

text: Filippiinien ja Yhdysvaltain sodan toisen vaiheen välikohtauksista suurin ja samalla pahamaineisin oli vuonna 1906 käyty Bud Dajon ensimmäinen taistelu, jossa eversti J. W. Duncanin johtama amerikkalaissotilaista koostunut osasto hyökkäsi Bud Dajon sammuneen tulivuoren kraatteriin rakennettuun moro-kylään. Alkeellisesti aseistautuneet morot eivät sinnikkäästä puolustuksestaan huolimatta kyenneet vastustamaan modernein asein varustautuneita amerikkalaisia. Lisäksi vuoristotykit ja tykkivene "Pampagna" tulittivat kylää. Taistelun viimeinen vaihe tunnetaan Moro-kraatterin verilöylynä. Tuolloin Duncanin johtamat sotilaat tekivät pistinhyökkäyksen kylään, jonka 800–1 000 asukkaasta vain kuusi jäi henkiin. Uhreista suuri osa oli naisia ja lapsia. Joidenkin ruumiista laskettiin yli viisikymmentä haavaa. Verilöyly oli herätti voimakasta kritiikkiä myös Yhdysvalloissa, jossa Filippiinien miehitystä oli pidetty jonkinlaisena vapautuksena edellisiltä espanjalaisilta miehittäjiltä. Moroalueen sotilaskuvernööri kenraalimajuri Leonard Wood korvattiin prikaatinkenraali Tasker H. Blissillä, joka vältti suuria yhteenottoja tyytyen etsimään ja rankaisemaan vain sissi-iskuista välittömästi vastuullisia.


title: Bud Bagsakin taistelu

text: Marraskuussa 1909 Blissin tilalle Moroalueen kuvernööriksi ja miehitysjoukkojen komentajaksi Mindanaoon ja Jololle tuli prikaatinkenraali John J. Pershing. Hän noudatti edeltäjänsä politiikkaa tosin etsien kokonaisvaltaisampia ja pysyvämpiä ratkaisuja. Pershing omasi aikakauteen nähden liberaalin asenteen erirotuisiin. Hän oli aiemmin toiminut afroamerikkalaisista kootun Buffalo soldier-yksikön komentajana, jonka tähden häntä seurasi pilkkanimi "Nigger Jack", jonka lehdistö oli soveliaammin muuttanut "Black Jack"iksi. Blissin tavoin hän onnistui välttämään suurempia verisiä yhteenottoja parin vuoden ajan. Joulukuussa 1911 hän piiritti sinnikkäästi morojen leiriä Bud Dajon toisessa taistelussa. Morojen selvä enemmistö ja siviiliväki nälkiintyi piirityksen aikana ja antautui siksi taistelutta. Vain kourallinen sotureita jäi taistelemaan, mutta verilöylyltä oli vältytty. Onnistuneen piirityksen ansiosta saarella oli seurannut suhteellisen rauhallinen jakso ja Pershing oli voinut vähentää alueen miehitysjoukkoja.


title: Bud Bagsakin taistelu

text: Kesään 1913 mennessä kapinalliset vapaustaistelijat olivat jälleen aktiivisempia ja Pershingiä painostettiin suurempiin sotilaallisiin toimiin Jolon saarella. Rauhoittaakseen tilannetta Pershing oli käynyt neuvotteluja Datu Naquib Amilin kanssa Jolossa, mutta kapinalliset olivat rikkoneet alustavia sopimuksia. Todennäköisesti osa heistä ei hyväksynyt amerikkalaisten kanssa tehtyä sopimusta. Pershing laivasi Jolosta koilliseen olevassa Zamboanga Cityssä kaikessa hiljaisuudessa pienen yhdysvaltalaisista koostuneen sotilasosaston ja purjehti pohjoiseen harhauttaakseen vastustajan tarkkailijoita. Avomerellä hän määräsi laivan kääntymään etelään ja näin hän rantautui Jolon saarelle, jossa hän kokosi nopeasti filippiiniläisiin tiedustelukomppanioihin kuuluneet miehitysjoukot. Kun Pershing oli käynyt aiemmin neuvottelemassa Datu Amilin kanssa, yhdysvaltalais-filippiiniläisen osaston edetessä suuri osa siviiliväestöstä oli paennut heidän edellään kohti Bagsakia. Neuvottelujen jälkeen naiset, lapset ja aseistautumattomat miehet olivat palanneet pelloille jatkaakseen kylvötöitään, mutta Pershing oli ottanut opikseen tapahtuneesta. Kerätessään joukkojaan hän antoi yksittäisille komppanioille etenemismääräyksiä, joiden tarkoitus oli estää siviilien sekä enempien kapinallisten pääsy takaisin vuorelle.


title: Bud Bagsakin taistelu

text: Mount Bagsak on sammunut tulivuori, jonka huipulla olevan kraatterin reuna ja alaspäin viettävä maasto tarjosi luonnon muovaaman linnoituksen. Kapinalliset morot pitivät Bagsakia keskuksenaan, jossa asuivat myös sotureiden lisäksi heidän perheensä. Myös Datto Amil oli ottanut aiemmista tapahtumista opikseen, sillä kylään oli kerätty varusteita ja elintarvikkeita pitempää piiritystä varten. Amilin käskystä vuorelle oli rakennettu lisäksi toisistaan erillään olevia cotta-linnoituksia.


title: Bud Bagsakin taistelu

text: Bud Bagsakissa oli noin 500 moroa, joista osa oli naisia ja lapsia. Morojen erityispiirteenä taistelussa oli ”juramentado-juoksu”, berserkkimäinen amok-hyökkäys, jossa itsensä raivoon kiihdyttänyt yksittäinen soturi tai pieni soturiryhmä ryntäsi suin päin vastustajan kimppuun tarkoituksenaan tappaa ja aiheuttaa niin paljon tuhoa kuin mahdollista ennen omaa kuolemaansa. Espanjankielinen sana "juramentado" tarkoitti valaa, jota moro-soturit sovelsivat käyttöön sodassa. Juramentado-juoksusta tuli riitti, joka yhtäaikaisesti osoitti suorittajansa rohkeutta ja vanhurskautta. Muslimeina morot uskoivat varmaan taivaspaikkaan, mikäli he kuolisivat taistelussa kristittyjä miehittäjiä vastaan.


title: Bud Bagsakin taistelu

text: Morojen aseistus oli varsin perinteikäs, mutta primitiivinen. Mahdollisesti Jaavalta lähtöisin oleva teräase "Kris" tai "keris" oli levinnyt ympäri itä-Aasiaa ja Tyynenmeren saaria, joissa se alkuperäisväestöjen suosima. Moroilla oli kris-veitsestä oma versionsa, joka oli veistä pitempi puolimiekka. Varsinaisesti morojen oma ase on kuitenkin "Barong", käyrä- ja leveäteräinen pitkä veitsi tai lyhyt miekka. Barongia kantavat mukanaan myös nykyajan moro-kapinalliset, Abu Sayyaf -separatistit. Voimakkain teräaseista oli "kampilan", pitempi ja raskaampi suorateräinen miekka, jolla saattoi myös raivata viidakkoa. Teräaseiden lisäksi Moroilla oli myös keihäitä ja tylppiä lyömäaseita sekä kiviä heitettäväksi alas vuorenrinteeltä. Muutamalla saattoi olla jonkinlainen tuliase käytössään sekä alkeellisia käsikranaatteja, jotka oli valmistettu simpukankuorista ja mustasta ruudista.


title: Bud Bagsakin taistelu

text: Yhdysvaltalais-filippiiniläiseen joukkoon kuului noin 1 200 miestä, joista suurin osa oli filippiiniläisiä värvättyjä tiedustelijoita. Joukko jakautui pieneen ratsuväkiosastoon, yhdysvaltalaisen 8. jalkaväkirykmentin M-komppaniaan, sekä 29.,40.,51. ja 52. filippiiniläisten tiedustelijoiden komppanioihin. 51. ja 52. komppania olivat koottuja pääosin värvätyistä moroista. Lisäksi mukana oli kaksi vuoristotykkipatteria.


title: Bud Bagsakin taistelu

text: Pääaseistus koostui norjalaisvalmisteisista Krag-Jørgensen-kivääreistä, jotka oli otettu Yhdysvaltain armeijan palvelusaseeksi vuonna 1892. Kragit olivat aikanaan tarkkoja ja tulivoimaisia vipulukkoisia kiväärejä, joiden sivusta lataavaan makasiiniin mahtui viisi patruunaa. Lähitaisteluaseina joukoilla olivat pistinveitset, jotka voitiin liittää Krag-kivääriin ja .45-kaliiperiset Colt Army -revolverit vuosimallia 1873. Yhdysvaltalaiset olivat käyttäneet .38-kaliiperista revolveria vielä vuosisadan vaihteessa Filippiineillä, mutta kevyemmän patruunan ongelmana oli ollut se, ettei se välttämättä riittänyt pysäyttämään amok-hyökkääjää. Joten saarten joukoille oli tilattu raskaampia revolvereita ja jo vanhentuneeksi määritelty vanha palvelusase näki uudestaan päivänvalon Yhdysvaltain armeijan käytössä.


title: Bud Bagsakin taistelu

text:
Yhdysvaltalaiset sotilaat lauloivat laulua, joka yhdisti sekä ”"Flips"ejä” että moroja vastaan käydyn taistelun hengen ja siihen käytetyn aseistuksen. Yhdysvaltain sisällissodan aikana suositun marssin ”"Tramp, tramp, tramp"” sävelmään sovitetun laulun kertosäe kuului seuraavasti:
Pershingin salailu, taktikointi ja ohjeistus oli ollut suhteellisen menestyksekäs. Se, kuinka menestyksekkäästi joukot onnistuivat estämään siviilien pääsyn vuorilinnakkeeseen on epävarmaa, mutta yhdysvaltalais-filippiiniläiset joukot olivat joka tapauksessa saavuttaneet yllätyksen suoman edun.


title: Bud Bagsakin taistelu

text: Taistelu alkoi 11. kesäkuuta, kun yhdysvaltalaiset sotilaat ja filippiiniläistiedustelijat saapuivat piirittämään morojen leiriä Bagsakissa. Etulinjaan tehtiin kaivauksia ja tuotiin tykkejä. 15. kesäkuuta Pershing määräsi komentamansa 8. jalkaväkirykmentin pistinhyökkäykseen. Puolustajat olivat aseistautuneet lähinnä primitiivisin veitsin, miekoin ja keihäin. Vain harvoilla oli ampuma-aseita. Niinpä yhdysvaltalaiset, jotka olivat aseistautuneet nopeasti ladattavin kiväärein, revolverein ja tykein saivat surmattua kosolti puolustajia kärsien itse vain pieniä tappioita.


title: Bud Bagsakin taistelu

text: Yhdysvaltalais-filippiiniläinen osasto menetti taistelussa kaatuneina yhden amerikkalaisen upseerin ja 14 filippiiniläistä tiedustelijaa. Haavoittuneita oli suurin piirtein saman verran, 13–25.


title: Bud Bagsakin taistelu

text: Bagsakissa surmansa saaneiden morojen määrästä liikkuu erilaisia arvioita. Pershingin oman arvion mukaan taistelussa kuoli 200–300 moroa, lisäksi noin sadasta osa pakeni ja osa jäi vangiksi. Taistelun jälkeen Yhdysvaltoihin lähetettyjen kuvausten ja tiedotteiden mukaan Mount Bagsakin kraatteria oli puolustanut noin 500 moroa, joista suurin osa oli saanut surmansa. Filippiinien ja Yhdysvaltain taisteluista 1930-luvulla kirjoittaneen suositun kirjailijan Hurleyn mukaan 500 taisteluun osallistuneesta morosta surmattiin kaikki vain muutamaa poikkeusta lukuun ottamatta. Luvun arvellaan sisältäneen noin 50 naista ja lasta. Muutamia kuukausia taistelun jälkeen alkoi liikkua toisenlaisia tarinoita ja numeroita. Filippiineillä armeijan majoitusmestarin toimistossa palvellut John McLeod kertoi sanfranciscolaiselle toimittajalle, että moroja olisikin kuollut huomattavasti enemmän: noin 2 000, joista 196 oli naisia ja 340 lapsia. McLeodin mukaan Pershing oli määrännyt kolme taistelun todistanutta sotakirjeenvaihtajaa pidätettäväksi ennen kuin nämä ehtisivät raportoida tapahtumista. McLeodin lähteiden perään ei kyselty, mutta samoilla linjoilla oli tuore Filippiinien kenraalikuvernööri Francis Burton Harrison, joka viisi kuukautta taistelun jälkeen sanoi Bud Bagsakissa kuolleen ”tuhansia taistelevia muhammedilaisia, miehiä ja naisia”. Vastaavasti Bagsakin taistelun aikana kuvernöörinä toiminut William Cameron Forbes ylisti Pershingiä ja lähetti tämän kotiin kiitosten kera. Kuolleiden morojen todellisesta lukumäärästä ei voida olla varmoja, eikä asiasta järjestetty koskaan virallista tutkintaa.


title: Bud Bagsakin taistelu

text: Kenraali Pershing suositteli yhdelle amerikkalaiselle upseerille ja kuudelle värvätylle, joista viisi oli filippiiniläisiä, kunniamerkkiä palkinnoksi rohkeudesta Bud Bagsakin taistelussa. Hänet itsensä palkittiin Distinguished Service Cross-mitalilla, joka on toiseksi arvokkain Yhdysvaltain armeijan sotilaalle myönnettävistä kunniamerkeistä. Mitalin kunniamaininnassa lukee:


title: Bud Bagsakin taistelu

text: Pershing matkasi vielä saman vuoden aikana Yhdysvaltoihin, jossa hän valvoi Meksikon vastaista rajaa ja johti sotaretkeä kapinalliskenraali Pancho Villaa vastaan. Yhdysvaltain liittyessä ensimmäiseen maailmansotaan Pershingistä tuli amerikkalaisten joukkojen komentaja Euroopassa. Hän on yksi arvostetuimmista yhdysvaltalaisista kenraaleista.


title: Bud Bagsakin taistelu

text: Morojen ja erityisesti muslimiseparatistien keskuudessa Bud Bagsakissa kuolleet morot edustavat sekä uskonnollisia että isänmaallisia marttyyreja. Morojen vastarinta ja pyrkimys Mindanaon itsenäisyyteen on jatkunut jo yli 100 vuotta. Yhdysvaltain entinen presidentti, George W. Bush määritteli nykyisen kapinaliikkeen Moron islamistisen vapautusrintaman Al-Qaidan alaiseksi järjestöksi.


title: Davis Station

text: Davis Station on ympärivuotisesti toiminnassa oleva Australian omistama tutkimusasema Etelämantereella. Asema sijaitsee Prinsessa Elisabetin maalla koordinaateissa . Vuonna 1957 avattu asema on suurin Australian omistama asema, ja sinne mahtuu yhteensä noin 70 työntekijää kesäisin, mutta vain 20 talvisin.


title: Davis Station

text: Alueen ilmasto on suhteellisen leuto. Siitä huolimatta jokaisen kuukauden keskilämpötila on pakkasen puolella, ja kylmimmän kuukauden (elokuu) keskilämpötila on noin –20 celsiusastetta ja lämpimimmän (tammikuu) noin 0 °C. Asemalla on vuosittain keskimäärin 209 pilvistä päivää maaliskuun ollessa pilvisin kuukausi. Asema on eteläisin Australian omistama Antarktis-asema ja se sijaitsee 4 167 kilometriä Perthin kaupungista lounaaseen.


Yleisurheilun Suomen tilasto 2008


title: Yleisurheilun Suomen tilasto 2008

text: Yleisurheilun Suomen tilasto 2008 sisältää joka lajin viisi parasta tulosta tekijöineen.


title: Yleisurheilun Suomen tilasto 2008

text:
Miehet
Naiset


title: Yleisurheilun Suomen tilasto 2008

text: Miehet


title: Ortopedinen manuaalinen terapia

text: Ortopedinen manuaalinen terapia eli OMT on fysioterapian erikoisala, joka keskittyy tuki- ja liikuntaelinongelmien tutkimiseen, hoitoon ja ennaltaehkäisyyn.


title: Ortopedinen manuaalinen terapia

text: OMT keskittyy henkilön fyysisen toimintakyvyn arviointiin, hermo-, lihas- ja nivelrakenteiden tutkimiseen ja terapiaan sekä toimintahäiriöiden ennaltaehkäisyyn. OMT perustuu haastatteluun, tutkimiseen ja kliiniseen päättelyyn. Tutkimisessa huomioidaan mm. asiakkaan asentoa, arvioidaan liikkuvuutta, testataan neurologisten oireiden esiintymistä, pyritään löytämään ongelman aiheuttaja mm. provokaatiotestein sekä huomioidaan kehon toimivuutta ja hallintaa. Lisäksi tutkimisessa ja terapiassa huomioidaan yksilöllisesti kunkin henkilön psykososiaaliset- ja ympäristötekijät. Tutkimisen jälkeen laaditaan yhdessä asiakkaan kanssa tavoitteet ja valitaan sopivat terapiamuodot.


title: Ortopedinen manuaalinen terapia

text: OMT-fysioterapeutti toimii moniammatillisessä yhteistyössä muiden terveydenhuollon ammattilaisten kanssa. Tutkimisen tukena ja terapian suunnittelussa käytetään apuna potilaasta saatavilla olevaa lääketieteellistä tietoa, kuten kuvantamistutkimuksia. Varsinaisesti kuvantamistutkimuksien teoriaa, tulkintaa ja soveltamista käytännön potilastyöhön opetetaan vain muutamia tunteja opinto-ohjelmassa.


title: Ortopedinen manuaalinen terapia

text: Terapiamuotoina käytetään mm. manuaalisia tekniikoita ja terapeuttista harjoittelua sekä tukevia tai ohjaavia teippauksia. Manuaalisiin tekniikoihin kuuluvat mm. nivelmobilisaatiot ja -manipulaatiot, myofasciaaliset tekniikat (pehmytkudoskäsittelyt, kuten trigger-pistekäsittelyt, fascia-käsittelyt, akupunktio), neuraalikudoksen mobilisointitekniikat, venytykset ja lihasenergiatekniikat. Näillä hoitokeinoilla luodaan edellytykset asiakkaan omalle harjoittelulle. Terapeuttisella harjoittelulla kehitetään mm. lihastukea sekä asennon- ja liikkeenhallintaa. Asianmukaisella ohjauksella sekä omatoimisella harjoittelulla pyritään tuki- ja liikuntaelinongelmien hoitoon ja ennaltaehkäisyyn. Lähtökohtana on asiakkaan oman aktiviteetin tukeminen ja ohjaus virheellisten kuormitustekijöiden välttämiseksi.


title: Ortopedinen manuaalinen terapia

text: Ortopedisen manuaalisen terapian jatkuvaan arviointiin ja kehittämiseen käytetään uusinta tieteellistä tietoa ja vahvaa kliinistä näyttöä lähinnä muilta aloilta, kuten osteopatiasta ja kiropraktiikasta sovellettuna. Omaa perustutkimusta fysioterapeutit eivät ole juuri tehneet käsillä tehtävistä hoidoista.


title: Ortopedinen manuaalinen terapia

text: OMT:n maailmanlaajuinen kattojärjestö on IFOMPT, joka on maailman fysioterapiajärjestön (WCPT) suurin erikoisalayhdistys. Fysioterapia kuuluu Suomessa virallisen terveydenhoidon piiriin, joten lääkärin määräämän OMT- fysioterapian kustannuksia korvataan sairausvakuutuksesta, kun hoidon on antanut koulutettu fysioterapeutti.


title: Ortopedinen manuaalinen terapia

text: Ortopediseen manuaaliseen terapiaan erikoistuminen kestää Suomessa 3 vuotta osa-aikaisena työnohessa tapahtuvana lisäkoulutuksena. Koulutus ei ole varsinainen tutkinto, vaan se perustuu viikonloppukurssien ja harjoittelupäivien suorittamiseen. Koulutuksen järjestää yksityinen tarjoaja SOMTY. Koulutukseen valitaan pääsykokeilla fysioterapeutteja sekä lääkäreitä. Koulutuksen aikana syvennetään tietoja ja taitoja tuki- ja liikuntaelimistön rakenteesta, toiminnasta, tutkimisesta ja hoidosta.


title: OMT

text: OMT voi tarkoittaa jotain seuraavista:


title: Ikechukwu Uche

text: Ikechukwu Uche (s. 5. tammikuuta 1984 Aba, Nigeria) on nigerialainen jalkapalloilija. Hän edustaa espanjalaista Málagaa ja on pelipaikaltaan hyökkääjä.


title: Ikechukwu Uche

text: Hänen nimensä Ikechukwu tarkoittaa ”Jumalan voimaa” igbon kielellä. Hänen vanhempi veljensä Kalu Uche on myös jalkapalloilija.


title: Ikechukwu Uche

text: Uche aloitti uransa Amanze Unitedin ja Iwuanyanwo Nationalen junioreista. 17-vuotiaana hän siirtyi espanjalaiseen Racing Ferroliin, joka pelasi Segunda Divisiónissa. Toisella kaudellaan 2002–2003 hän pelasi yhteensä 24 ottelua. Kausi päättyi kuitenkin joukkueen putoamiseen sarjaporrasta alemmaksi.


title: Ikechukwu Uche

text: Vuonna 2003 Uche siirtyi Recreativoon 300 000 dollarin siirtosummalla ja teki heti ensimmäisellä kaudellaan 12 maalia. Kaudella 2005–2006 maaleja syntyi 20 kappaletta 28 ottelussa, ollen kauden paras maalintekijä. Recreativo nousi myös kauden päätteeksi pääsarjaan kolmen vuoden tauon jälkeen.


title: Ikechukwu Uche

text: Ensimmäisellä pääsarjakaudellaan Uche teki 8 maalia. Joukkue sijoittui sarjassa kahdeksanneksi. Vuonna 2007 Uche siirtyi Getafeen, jossa hän pelasi kahden kauden ajan lähinnä vaihtomiehen roolissa. Vuonna 2009 hän siirtyi juuri pääsarjaan palanneeseen Real Zaragozaan.


title: Carlini

text: Carlini (ex Jubani) (myös Carlinin tutkimusasema) on Argentiinan omistama vuonna 1982 perustettu ympärivuotisesti toiminnassa oleva tutkimusasema Etelämantereella, 25 de Mayon saarella Etelä-Shetlannin saaristossa Antarktiksen niemimaalla. Asema sijaitsee noin 10–20 metrin korkeudella merenpinnan tasosta, ja siellä on tilaa noin 20–60 työntekijälle.


title: Carlini

text: Alueella on useiden eri maiden omistamia tutkimusasemia, ja aseman lähettyvillä on useiden kymmenien tuhansien pingviinien ja satojen merileijonien elinalue.


title: Carlini

text: Asemalla on talvikaudella noin 20 työntekijää, mutta kesäisin enemmän. Keskukseen kuuluu 15 rakennusta, muun muassa kaksi laboratoriota ja elokuvateatteri. Aseman ilmasto on melko leuto, eivätkä kuukausittaiset lämpötilanvaihtelut ole kovinkaan suuria.


title: Carlini

text: Metallica soitti konsertin asemalla 8. joulukuuta 2013.


title: Auto Europe

text: Auto Europe on amerikkalainen vuokra-autonvälitysyhtiö, jonka pääpaikka on Portlandissa Mainen osavaltiossa. Yhtiöllä on toimipisteet Isossa-Britanniassa ja Saksassa Münchenissä.


title: Auto Europe

text: Auto Europe välittää vuokra-autoja Euroopassa, Pohjois- ja Etelä-Amerikassa, Australiassa, Kaakkois-Aasiassa, Keski-Idässä ja Afrikassa. Vuonna 2003 avattiin Münchenin toimipiste Saksassa ja Lontoon toimisto Britanniassa. Noutoasemia on maailmanlaajuisesti yli 8 000.


title: Auto Europe

text: Auto Europella on ympäri maailmaa noin 500 työntekijää, Saksassa tällä hetkellä noin 150.


title: Auto Europe

text: Yhtiön perustamisidea syntyi vuonna 1954 Yhdysvalloissa. 1999 yrityksen perustaja Alex Cecil jäi eläkkeelle ja jätti yrityksen Imad Khalidille.


title: Ghost Solution suite

text: Ghost Solution Suite (GSS) on Symantecin valmistama yrityksille suunnattu työasemien keskitettyyn hallintaan tarkoitettu työkalu. Järjestelmä mahdollistaa työasemien keskitetyn asentamisen, ohjelmisto levityksen sekä työasemien keskitetyn poiston.


title: Bromme

text: Bromme oli yhdysvaltalainen kilpa-autovalmistaja, joka osallistui Indianapolis 500 -kilpailuun vuosina 1951–1954. Talli tilasi moottorinsa Offenhauserilta. Brommella oli ongelmia polttoainejärjestelmän kanssa ja tallin kuljettajat keskeyttivät kaikissa kilpailuissa.


title: Snowberger

text: Snowberger oli yhdysvaltalainen kilpa-autovalmistaja, joka osallistui Indianapolis 500 -kilpailuun kaudella 1950. Tallin kuljettaja Bill Schindler keskeytti kilpailussa kierroksella 111 vaihteistovikaan.


title: Henri Halkola

text: Henri Martin Halkola (s. 5. elokuuta 1973 Pudasjärvi) on suomalainen näyttelijä. Hän näyttelee Jyväskylän kaupunginteatterissa. Halkola esiintyi keväällä 2009 saippuasarjassa "Salatut elämät" Kari Taalasmaan roolissa Tommi Taurulan sairausloman ajan. Halkola oli roolissa ensimmäisen kerran 13. toukokuuta 2009, ja hän näytteli Taalasmaata tuotantokauden loppuun saakka.


title: Henri Halkola

text: Hän esitti pääosaa Jyväskylän kaupunginteatterissa vuonna 2009 ensi-iltansa saavassa Arto Paasilinnan kirjaan perustuvassa "Ulvova mylläri" -musikaalinäytelmässä. Vuonna 2012 hän näytteli kahdessa suuressa roolissa, joista toinen oli Astrid Lindgrenin kirjasarjaan perustuvan Veljeni Leijonamielen Joonatan Leijonamieli, ja toinen suuri osa on Anni Blomqvistin kirjasarjaan pohjautuva Myrskyluodon Maijan kalastaja Jannen rooli. Halkola on näytellyt myös Aasia Shrek-musikaalissa ja Henry Jekylliä Jekyll&Hyde -musikaalissa Jyväskylän Kaupunginteatterissa näytäntökaudella 2015–2016. Sen naispääosissa nähdään Saara Jokiaho (Emma Carew) ja laulaja Maria Lund (Lucy Harris).


title: Vanin piirikunta

text: Vanin piirikunta () on piirikunta Imeretin hallintoalueella Georgian länsiosassa. Piirikunnassa on noin 33 900 asukasta (2007) ja sen pinta-ala on 577 neliökilometriä. Sen pääkaupunki on Vani, joka tunnetaan arkeologisista kaivauksistaan.


title: Vanin piirikunta

text: Piirikunta sijaitsee Imeretin eteläosassa Rioni-joen eteläpuolella. Se rajautuu idässä Baghdatin, pohjoisessa Tsqaltubon, lännessä Samtredian ja etelässä Tšokhataurin piirikuntaan.


title: Gary Lightbody

text: Gary Lightbody (s. 15. kesäkuuta 1976 Bangor, Pohjois-Irlanti) on pohjoisirlantilainen muusikko ja lauluntekijä, parhaiten tunnettu vaihtoehtorockia soittavan Snow Patrol -yhtyeen keulakuvana.


title: Harri Närhi

text: Harri Juhani Närhi (s. 22. joulukuuta 1953 Lieksa) on suomalainen kirjailija ja elokuvakriitikko. Hän on valmistunut filosofian maisteriksi Helsingin yliopiston yleisen kirjallisuustieteen laitokselta.


title: Harri Närhi

text: Närhen ura alkoi 1980-luvulla runoilijana ja novellistina eri antologioissa. Hänen esikoisteoksensa "Vartija" voitti Weilin+Göösin romaanikilpailun vuonna 1988. Hän toimii myös elokuvakriitikkona City-lehdessä. Vuonna 2004 hän kirjoitti haastattelukirjan elokuvaohjaaja Markku Pölösestä.


title: Uskonnoton tapakulttuuri

text: Uskonnoton tapakulttuuri viittaa uskonnottomiin juhlatapoihin. Niihin kuuluvat elämänkaarijuhlat kuten häät, nimiäiset, aikuistumisjuhla, hautajaiset sekä vuotuisjuhlat.


title: Uskonnoton tapakulttuuri

text: Ihmisillä on tapana suorittaa yhteisöllisiä, vakiintunutta kaavaa noudattavia menoja. Vuodenaikaisjuhlat toistuvat vuodenajoittain, seuraten auringon asemaa. Pyyntitaloudessa juhlat aloittivat ja lopettivat pyyntikauden. Maanviljelijät juhlivat satokauden alkua ja loppua. Yhteisössään ihminen siirtyy asemasta toiseen, ja yhteisö tarvitsee julkisen hyväksynnän uudelle asemalle. Tällaisia uuden aseman saavuttamiskohtia ovat yhteisön jäsenyyden saaminen, täysivaltaisuus, avioliiton solmiminen ja kuolema.


title: Uskonnoton tapakulttuuri

text: Kristillinen kirkko on historiansa aikana ottanut omaan haltuunsa yhteisöllisiä juhlia, joiden historia edeltää kristinuskoa. Kristinuskon levitessä Euroopassa lähetystyöntekijöitä kehotettiin sulauttamaan kristittyjä tapoja pakanallisiin juhliin niiden kieltämisen sijasta, joten joulu, juhannus ja pyhäinpäivä sijoitettiin samaan aikaan vanhojen juhlien kanssa.


title: Uskonnoton tapakulttuuri

text: Kristillinen pääsiäinen antoi uuden sisällön esikristilliselle kevään juhlalle. Välimeren maissa juhla on sijoittunut suunnilleen kevätpäiväntasaukseen ja pohjoisemmassa kevään juhlia on vietetty hieman myöhemmin. Nykyiseen pääsiäiseen liittyy useita keväisen luonnon heräävän elämän vertauskuvia. Näitä ovat muun muassa narsissit, rairuoho, keltaiset pääsiäistiput sekä kanit eli puput sekä hiirenkorvalle puhkeavat koivunoksat ja pajunkissat. Kevätpäiväntasauksen jälkeen valo voittaa pimeyden ja lämpö kylmyyden: vertauskuvallisesti elämä voittaa kuoleman. Muna on eri puolilla maailmaa tunnettu hedelmällisyyden ja kasvun vertauskuva. Amerikan ateistit ja Kansainvälinen ateistiliitto pitävät vuosikokouksensa pääsiäisenä. Tällä tavalla he pystyvät hyödyntämään sen, että tämä kristillinen juhla vaikuttaa myös ateistien aikatauluun.


title: Uskonnoton tapakulttuuri

text: Kelttiläisissä ja anglosaksisissa maissa syksyllä on samhain tai halloween. Suomessa syksyn juhla oli kekri. Ajankohtaan kuului kuolleiden muistaminen.


title: Uskonnoton tapakulttuuri

text: Talvisen juhlan joulun nimi tulee ennen kristinuskoa vietetyn talvipäivänseisauksen juhlan muinaisgermaanisesta nimestä. Joulun ajankohta on muinaisen roomalaisen kalenterin talvipäivänseisauksen päivämäärä. Roomalaiset viettivät 17. ja 23. joulukuuta välisenä aikana keskitalven Saturnalia-juhlaa. Talvipäivänseisauksena 25. joulukuuta oli Sol Invictuksen eli Voittamattoman auringon päivä. Kirkko yhdisti Sol Invictuksen päivän juhlat Jeesuksen syntymäjuhlaan 350-luvulla. Puhdasoppisuuteen pyrkivät kristilliset ryhmät ovat voineet vastustaa joulun viettoa epäkristillisenä.


title: Uskonnoton tapakulttuuri

text: Roomalaiset viettivät uutta vuotta tammikuun ensimmäisenä päivänä. Kristityt pyrkivät korvaamaan kalendae-juhlan nimeämällä sen uudelleen kristinuskoon liittyväksi pyhäpäiväksi, mutta mikään uusista nimistä ei vakiintunut korvaavaksi, ja uudenvuoden juhlinta on säilynyt maallisena.


title: Uskonnoton tapakulttuuri

text: Muun muassa Amerikan ateistit ovat ehdottaneet, että maailman valtiot pitäisivät juhlapäivinä koko maapallolle yhteisiä luonnonkierron tapahtumia: kevätpäiväntasausta ja syyspäiväntasausta sekä talvipäivänseisausta ja kesäpäivänseisausta. Erityisiä uskonnottomien järjestöjen kannattamia juhlapäiviä ovat olleet muun muassa Darwinin päivä 12. helmikuuta, Maan päivä 22. huhtikuuta, ateistien solidaarisuuspäivä kesäpäivänseisauksena 21. kesäkuuta ja ihmisoikeuksien päivä 10. joulukuuta.


title: Uskonnoton tapakulttuuri

text: Useissa maissa kuten Suomessa avioliitto voidaan lain mukaan solmia eräiden uskontokuntien suorittamana vihkimisenä tai siviilivihkimisenä eli siviiliviranomaisen vahvistamana avioliittona. Joissakin tapauksissa vihkijä voidaan myös kutsua vihkimään juhlapaikalle. Vihkikaavan lisäksi vihkijä saattaa pitää puheen tai lausua tilanteeseen sopivan runon. Häissä voivat puhua myös esimerkiksi ammattimainen juhlapuhuja. Juhlan koristelut ja perinteet ovat hääparin halujen mukaisia.


title: Uskonnoton tapakulttuuri

text: Nimiäiset tai nimenantojuhla on lapsen nimenannon yhteydessä järjestettävä juhla. Tilaisuudessa lapsi esitellään suvulle ja perheystäville. Nimiäisiin saatetaan kutsua ulkopuolinen puhuja tai puhuja voi olla sukulainen tai ystävä.


title: Uskonnoton tapakulttuuri

text: Uskonnottomien järjestöt ovat 1800-luvulta alkaen järjestäneet Nuoria aikuisuuteen valmistavaa koulutusta. Saksalainen aikuistumiskoulu eli Jugendweihe päätetään juhlalla. Osallistuneille on annettu kunniakirja ja lahja, esimerkiksi rintakoru. Jugendweihe käydään 13–14-vuotiaana. Norjan humanistiliitto on järjestänyt aikuistumiskursseja vuodesta 1951 saakka. Vuonna 2006 yli 10 500 nuorta eli noin 17 % ikäluokasta kävi humanistisen aikuistumiskoulun. Vastaavia aikuistumiskouluja on järjestetty myös muissa Skandinavian maissa pienemmässä mittakaavassa.


title: Uskonnoton tapakulttuuri

text: Suomessa Prometheus-leirin tuki ry järjestää uskonnottomien nuorten aikuistumisleirejä. Prometheus-leiri käydään yleensä kahdeksannen tai yhdeksännen luokan jälkeen, 14–15-vuotiaana. Leirin tavoitteena on rohkaista nuoria pohtimaan asioita, hahmottamaan ja kehittämään omaa elämänkatsomustaan, kunnioittamaan itseään ja muita sekä ottamaan vastuun itsestään ja maailmasta. Leirin lopuksi järjestetään juhla, johon leiriläisten perheenjäsenet voivat osallistua. Juhlassa leiriläiset saavat päähänsä seppeleen ja kaulaansa Prometheus-korun.


title: Uskonnoton tapakulttuuri

text: Uskonnottomat hautajaiset jakautuvat hautaus- ja muistotilaisuuteen. Saattohetkeen kuuluu perinteisesti musiikkia, puhe ja kukkatervehdykset. Uskonnollisesta hautauksesta uskonnoton tilaisuus eroaa siinä, että uskonnolliset piirteet kuten ristit, virret ja uskonnollinen puhe ovat poissa.


title: Uskonnoton tapakulttuuri

text: Musiikkia soitetaan esimerkiksi uruilla, pianolla, sellolla tai huilulla. Usein tilaisuus alkaa musiikilla. Tämän jälkeen tulee kukkien lasku arkulle. Ennen puhetta voidaan soittaa musiikkia tai laulaa yhdessä. Yleistä hautaustilaisuuden musiikkia on Albinonin Adagio tai Bachin Air. Ohjelmassa voi olla vainajan suosikkikappaleita ja hänen elämäänsä liittyvää musiikkia. Tämän jälkeen kutsuttu puhuja tai omainen pitää puheen. Loppusoiton jälkeen vainaja jätetään odottamaan tuhkaukseen vientiä tai kuljetetaan hautaan.


title: Jumalaapelkäävät

text: Jumalaapelkäävät ( tai φοβουμενοι τον θεον ja ) ovat ei-juutalaisia, joilla on eritasoisia yhteyksiä juutalaisuuteen, mutta eivät ole kuitenkaan täyskypsiä proselyyttejä eli juutalaisuuteen kääntyneitä. Jumalaapelkäävät uskoivat Israelin Jumalaan, mutta ei jostakin syystä (esim. työnsä tähden) tahtoneet antaa ympärileikata itseään, koska silloin heidän olisi pitänyt noudattaa koko Mooseksen lakia.


title: Jumalaapelkäävät

text: Raamatussa jumalaapelkääviksi mainitaan Hananjan, Job, Simeon, Cornelius ja purppuran myyjä Lyydia.


title: Holger Norme

text: Karl Holger Athniel Nygård myöh. Norme (käytti Saksassa peitenimeä Norlund) () oli suomalainen jääkärikapteeni. Hän oli yksi nuorimmista sotilaskoulutuksensa ensimmäisen maailmansodan aikana Saksassa saanut suomalainen jääkäri. Myöhemmin hän osallistui Suomen sisällissotaan Jääkäritykistössä. Sisällissodan jälkeen hän suuntasi Viron vapaussotaan ja kävi vielä Heimosotia Vienassa. Viimeisenä sotanaan Norme osallistui talvisotaan, jossa kaatui sodan alkuvaiheissa Uomaalla käydyssä taistelussa.


title: Holger Norme

text: Nygårdin vanhemmat olivat eläinlääkäri Karl Johan Athniel Nygård ja Beata Adéle Brandes (synt. Schiemann). Hänet vihittiin avioliittoon vuonna 1922 Meeri Irene Saloheimon kanssa, liitosta ei ole lapsia. Normella on kaksi lasta avioliiton ulkopuolelta vuosilta 1917 ja 1932. Norme kävi viidennen luokan Helsingin suomalaisessa lyseossa. Hän suoritti Lappeenrannan tykistökoulun vuonna 1918 ja oli Kadettikoulussa kuunteluoppilaana vuonna 1921.


title: Holger Norme

text: Nygård liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 26. lokakuuta 1917, josta hänet siirrettiin 19. marraskuuta 1917 pataljoonan haupitsipatteriin.


title: Holger Norme

text:
Nygård astui Suomen armeijan palvelukseen jefreitteriksi ylennettynä Saksassa 11. helmikuuta 1918 ja saapui Vaasaan 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 2. patteriin. Tässä patterissa hän osallistui sisällissodan taisteluihin Länkipohjassa, Pitkäjärvellä, Orivedellä, Kangasalla ja Lempäälässä sekä Tampereella. Hänet määrättiin Tampereen valtauksen jälkeen suoritetussa tykistön uudelleen järjestelyssä tähystysupseeriksi Jääkäritykistöprikaatin 2. jääkäripatteriston esikuntaan ja osallistui sen mukana sotatoimiin Karjalankannaksella.
Nygård palveli sisällissodan jälkeen Suomen tykistökoulussa, josta hänet määrättiin 25. elokuuta 1918 alkaen Kenttätykistörykmentti 1:een, jossa hän toimi I patteriston 3. patterissa. Armeijasta hän erosi 1. tammikuuta 1919 lähteäkseen Viron vapaussotaan.


title: Holger Norme

text: Nygård liittyi Viron vapaussodassa Ensimmäiseen suomalaiseen vapaajoukkoon, jossa hän toimi tiedusteluosaston varapäällikkönä ja otti osaa taisteluihin Pohjassa, Muuksissa, Kärmussa, Haljalassa, Rakveressa, Utrialla, Peeterristillä ja Narvassa. Viron vapaussodasta palattuaan Nygård liittyi Karjalan (Aunuksen) retkikuntaan, jossa hän toimi II pataljoonan 3. komppanian päällikkönä ja osallistui retkikunnalla taisteluihin Nurmoilassa, Ulvanalla, Aunuksenkaupungissa, Saarijärvellä, Torasjärvellä, Novinkassa ja Saarikoskella. Tällä retkellä todisti päällystö hänestä seuraavaa:


title: Holger Norme

text: Sotaretkiltä palattuaan Nygård astui uudelleen armeijan palvelukseen 2. elokuuta 1919 ja hänet sijoitettiin Keski-Suomen rykmenttiin, missä hän toimi ensin nuorempana upseerina 3. komppaniassa sekä myöhemmin 7. komppanian ja 2. konekiväärikomppanian päällikkönä. Armeijasta hän erosi toistamiseen 26. elokuuta 1926, jonka jälkeen hän oleskeli vuosina 1927–1930 Marokossa, Espanjassa ja Ranskassa. Matkoilta palattuaan hän työskenteli vuosina 1930–1933 asianajajana Kemijärvellä. Kemijärveltä hän muutti Kuusamoon vuonna 1934 ja jatkoi siellä asianajajana. Nygård vaihtoi sukunimensä vuonna 1935 Normeksi.


title: Holger Norme

text: Norme osallistui talvisotaan komppanianpäällikkönä Erillisessä pataljoona 9:n 3. komppaniassa ja taisteli Laatokan koillispuolella Uomaalla, jossa hän kaatui etulinjassa komppanian hyökätessä ja jouduttua vihollistuleen pian sodan syttymisen jälkeen 3. joulukuuta 1939. Hänet haudattiin Helsingin Hietaniemen hautausmaalle.


title: Marija Jefrosinina

text: Marija Jefrosinina (s. 25. toukokuuta 1979 Kertš) on ukrainalainen tv- ja radioesiintyjä. Hän on juontanut vuoden 2005 euroviisut yhdessä DJ Pashan kanssa.


title: Jumalaapelkäävä

text: Jumalaapelkäävä tarkoittaa mm. seuraavia asioita:


title: Karkelo

text: Karkelo on Korpiklaanin kuudes studioalbumi, joka julkaistiin 26. kesäkuuta 2009. Sen teemana on nimen mukaisesti juhlaan sopivampi musiikki edellisen albumin, "Korven Kuninkaan", oltua eräänlainen kunnianosoitus suomalaiselle metsäkulttuurille.


title: Karkelo

text: Korpiklaani ilmoitti alkuvuodesta 2009 nettisivuillaan palaavansa kiertueilta takaisin studioon 15. helmikuuta 2009 nauhoittamaan seuraavaa studioalbumiaan. Samassa uutisessa julkistettiin albumin nimi, "Karkelo".


title: Karkelo

text: Albumi nauhoitettiin kahdessa paikkaa: yhtyeen rumpali Matson nauhoitti omat osuutensa Petrax-studioilla Hollolassa, jonka jälkeen muu yhtye nauhoitti loput osuudet Grooveland Recording Studiolla Lahdessa.


title: Karkelo

text: Alun perin albumille suunniteltiin neljätoista kappaletta, mutta lukumäärä supistui myöhemmin kolmeentoista, joista yksi on mukana vain albumin digipak-versiolla.


title: Karkelo

text: 23. huhtikuuta yhtye julkaisi levyn kappalelistan sekä uutisen tulevasta "Vodka"-singlestä. (Ks. molemmat alhaalta).


title: Karkelo

text: Yhtye julkaisi 13. toukokuuta 2009 MySpace-sivustollaan albumin ensimmäisen kappaleen "Vodka" kaikkien kuultavaksi.


title: Karkelo

text: Ensimmäinen virallinen single Vodka julkaistiin CD:nä ja LP:nä 29. toukokuuta 2009. Single sisältää myös kappaleen "Juodaan viinaa", joka on Hectorin coveri.


title: Karkelo

text: 11. kesäkuuta Vodkasta julkaistiin musiikkivideo.


title: Karkelo

text: 19. kesäkuuta 2009 yhtye julkaisi koko albumin MySpace-sivuillaan kuunneltavaksi.


title: Karkelo

text: Karkelon virallinen julkaisupäivä oli 26. kesäkuuta 2009. Albumi ylsi Suomen virallisen listan sijalle 26.


title: Tsqaltubon piirikunta

text: Tsqaltubon piirikunta () on piirikunta Imeretin hallintoalueella Georgian länsiosassa. Piirikunnassa on noin 73 600 asukasta (2007) ja sen pinta-ala on 700 neliökilometriä. Sen pääkaupunki on Tsqaltubo, joka tunnetaan kylpyläkaupunkina.


title: Tsqaltubon piirikunta

text: Piirikunnan tärkeimmät joet ovat Rioni ja Gubistsqali.


title: Break Like the Wind

text: Break Like the Wind on Spinal Tap -yhtyeen studioalbumi vuodelta 1992. Albumin yhtenä tuottajana toimi Toton kanssa suosioon noussut kitaristi-laulaja Steve Lukather, joka myös soitti kitaraa albumilla Guns N' Roses -kitaristi Slashin kanssa. Myös joitain David St. Hubbinsin rytmikitaraosuuksia korvattiin Jeff Beckin aikaansaannoksilla.


title: Japanin urheilu

text: Urheilu on Japanissa suosittu vapaa-ajanviettotapa niin liikuntana kuin penkkiurheilunakin. Jalkapallo on 1990- ja 2000-luvuilla noussut yhdeksi maan suurimmista lajeista. Suosittuja ovat sekä perinteiset japanilaiseen kulttuuriin kuuluvat lajit, esimerkiksi judo, sekä uudemmat tulokkaat, kuten baseball. Japanilaiset myös seuraavat trendejä, ja lajien suosio saattaakin joissakin tapauksissa vaihtua nopeasti.


title: Japanin urheilu

text: Japanissa ei ole virallista kansallisurheilulajia, mutta Japanin sumopainiliitto määrittää sumopainin maan kansallisurheiluksi. Katsojamäärillä mitattuna suosituin laji on baseball.


title: Japanin urheilu

text: Ennen Edo-kautta sumopaini liitettiin šintolaisuuteen. Näin ollen sumopainiottelut olivat sekä uskonnollisia- että urheilutapahtumia. Uskotaan, että jotkut sumo-ottelut olivat täysin uskonnollisia, ja että niiden tulos oli sovittu etukäteen kami-jumalolentojen tyydyttämiseksi. Joskus sumo-otteluista myös ennustettiin: jos esimerkiksi kalastaja ja maanviljelijä ottelivat ja kalastaja voitti, oli tälle tiedossa hyvää kalastusonnea.


title: Japanin urheilu

text: Kamakura-kaudella syntyivät monet taistelulajit. Kyūdō oli "kyūjutsu"-nimellä samuraiden vapaa-ajanvietettä. Yabusame (jousiammunta hevosen selässä) oli myös aluksi urheilua, mutta nykyään uskonnollinen seremonia. Metsästyskin kasvatti suosiotaan urheilulajina, jossa käytettiin apuna koiria: metsästys tunnettiin nimellä "inuoimono", kirjaimellisesti "takaa-ajo koiralla".


title: Japanin urheilu

text: Edo-kaudella urheileminen ajanvietteenä kasvatti suosiotaan. Urheilu yhdistettiin kuitenkin usein uhkapeliin. Shōgunit ja daimiot suosivat kyūdōta ajanvietteenä, ja lajissa järjestettiin kilpailuja ja ennätysyrityksiä. 26. huhtikuuta 1686 samurai "Wasa Daihachirō" teki lyömättömän ennätyksen ampumalla vuorokauden aikana 13 053 nuolta, joista 8 133 osui maaliinsa. Huomionarvoista on, että ennätys tehtiin 2,2 metriä korkeassa ja 120 metriä pitkässä käytävässä. Nykyajan olympialaisissa jousiampujien etäisyys maaliin on ”vain” 70 metriä. Itsepuolustuslajit, kuten jūjutsu, olivat Edo-kaudella suosittuja.


title: Japanin urheilu

text: Meiji-restauraation jälkeen Japaniin alkoi saapua useita länsimaisia urheilulajeja. Urheileminen liitettiin koulujen toimintaan ja yliopistojen väliset ottelut tulivat suosioon. 1870-luvun aikana japanilaisille esiteltiin yleisurheilu, jalkapallo, rugby union, kriketti ja luistelu. Vuonna 1911 itävaltalainen henkilö antoi Japanin armeijalle hiihto-opetusta. Tuohon aikaan urheileminen oli maassa harvinaista, mutta urheilun lisääminen koulutusohjelmiin lisäsi sen suosiota ympäri maan. Läntisiä urheilulajeja pidettiin aluksi henkisen kurin harjoitusmuotona, mutta nykyisin japanilaiset ovat ymmärtäneet urheilun virkistyskäytön. Ammattilaisurheilutoiminta alkoi 1920-luvulla, mutta huhut lahjuksista ja yleinen mielipide siitä, että urheilun pitäisi olla vain amatööreille, elivät vahvoina. Jopa toisen maailmansodan jälkeen, kun urheilulähetykset televisiossa ja radiossa yleistyivät, koulujenväliset urheilutapahtumat houkuttelivat ammattilaisurheilua enemmän yleisöä.


title: Japanin urheilu

text: Japaniin saapui myös pienempiä urheilulajeja, kuten pöytätennis ja miekkailu. Vaikka näiden lajien näkyvyys ei olekaan maanlaajuista, on niillä silti maassa hieman suosiota. Baseball ja ammattilaispaini näkyivät usein Japanin television alkuaikoina, ja nyrkkeilyä sekä sumopainia näytettiin kausiluontoisesti. Alun perin vallalla oli käsitys, että urheilutapahtumien televisiointi vähentäisi katsojien kiinnostusta lähteä paikan päälle ja jäädä kotiin katsomaan samaa tapahtumaa ilmaiseksi. Kävi kuitenkin päinvastoin, ja kiinnostus urheilua kohtaan lisääntyi, oheistuotteita myytiin enemmän ja urheilulähetykset yleistyivät.


title: Japanin urheilu

text: Judo liitettiin virallisten olympialajien perheeseen vuonna 1964 Tokion kesäolympialaisissa. Keirin-pyöräilylaji taasen pääsi olympiaohjelman virallisten lajien listalle vuoden 2000 Sydneyn olympialaisissa.


title: Japanin urheilu

text: Moottoriurheilu on kasvattanut suosiotaan Japanissa etenkin 1900-luvun jälkipuoliskolla. Maan autonvalmistajat käyttävät eri kilpasarjoja tuotteidensa markkinoimiseen, ja monet nuoret ajavat amatöörisarjoissa kuluttaen ajokkeihinsa huomattavia summia. Japanista kotosin oleva moottoriurheilulaji drifting on leviämässä ulkomaille.


title: Japanin urheilu

text: Suosituimmat ammattilaisurheilulajit Japanissa ovat baseball, jalkapallo ja sumopaini. Huomioitavaa on, että monien budō-lajien opettajat eivät ole ammattilaisia, ja että niitä harjoittavat pääasiassa amatöörit. Joitain palloilulajeja, kuten rugbya ja koripalloa, pelataan puoliammatillisella tasolla.


title: Japanin urheilu

text: Japani on osallistunut jokaisiin olympiakisoihin vuodesta 1912 lähtien neljää poikkeusta lukuun ottamatta: väliin jäivät vuoden 1948 talvi- sekä kesäolympialaiset, vuoden 1924 talviolympialaiset ja vuoden 1980 kesäolympialaiset. Japanin mitalisaldo olympialaisista on 394 mitalia, ja maa on olympialaisten kaikkien aikojen mitalitilastossa toiseksi parhaana aasialaisena maana sijalla 15. Japani on isännöinyt olympialaisia kolme kertaa: Tokio isännöi vuoden 1964 kesäolympialaisia, Sapporo vuoden 1972 talviolympialaisia ja Nagano vuoden 1998 talviolympialaisia.


title: Japanin urheilu

text: Japanin menestyslajeja kesäolympialaisissa ovat olleet judo, telinevoimistelu, uinti ja vapaapaini, joissa kaikissa maan edustajat ovat voittaneet ainakin 20 kultamitalia. Talviolympialaisissa japanilaisten parhaita lajeja ovat olleet mäkihyppy sekä pikaluistelu.


title: Japanin urheilu

text: Japanin oppilaitoksissa on mahdollisuus harrastaa monipuolisesti eri urheilulajeja. Jo lastentarhalaiset ja ala-asteen oppilaat voivat urheilla yksityisissä urheiluseuroissa, joihin voi liittyä kohtuullisella summalla. Useimmissa budō-lajeissa harjoittelun voi aloittaa jo 4–5 -vuotiaana. Kun oppilas aloittaa 5. luokan, koulu tarjoaa ilmaista koulupäivän jälkeistä harrastustoimintaa, johon oppilaat voivat osallistua. Koulu rohkaisee oppilaita liittymään urheiluseuroihin myös tämän jälkeen.


title: Japanin urheilu

text: Oppilaitosten välinen kilpailutoiminta on prefektuureissa ja kansallisesti aktiivista, ja jotkut turnaukset, kuten Japanin lukioiden baseball-mestaruuskisat ja lukioiden jalkapalloturnaus, ovat maassa hyvin suosittuja.


title: Japanin urheilu

text: Japanissa on 239 660 liikuntapaikkaa erilaisille urheilumuodoille. 62,2 % näistä rakennelmista oli rakennettu toisen asteen opetuksen käyttöön, 3,8 % oli korkeakoulujen tiloja ja 23,6 % julkisia tiloja. 3,5 % oli yksityisten yhtiöiden työntekijöilleen rakentamia liikuntapaikkoja ja 7,0 prosentin käyttötarkoitus oli joku muu.


title: Japanin urheilu

text: Yleisimmät liikuntapaikat olivat tilaston mukaan kuntosalit (21,8 %), monikäyttöiset stadionit (20,7 %), ulkona sijaitsevat uima-altaat (14,1 %), ulkona sijaitsevat tenniskentät (9,3 %) sekä baseball- ja softball-kentät (4,5 %).


title: Kalu Uche

text: Kalu Tongololiki Mawakavamba Jawarapawara Uche (s. 15. marraskuuta 1982 Aba, Nigeria) on nigerialainen jalkapalloilija. Hän edustaa espanjalaista Almeríaa ja on pelipaikaltaan hyökkääjä tai laitalinkki.


title: Kalu Uche

text: Hänen nuorempi veljensä Ikechukwu Uche on myös jalkapalloilija.


title: Kalu Uche

text: Vuonna 2000 Uche siirtyi barcelonalaisseura Espanyoliin, joka pelasi Espanjan pääsarjassa. Hän ei kuitenkaan päässyt pelaamaan yhtään ottelua joukkueessa.


title: Kalu Uche

text: Espanjasta Uche siirtyi Puolaan ja Wisła Krakówiin, jossa hän pelasi vuoteen 2006 asti. Joukkueessa hän voitti muun muassa pääsarjamestaruuden vuonna 2003 ja kaksi kertaa Puolan cupin. Kauden 2004–2005 hän pelasi lainassa Bordeauxissa, ajauduttuaan ongelmiin Puolassa.


title: Kalu Uche

text: Vuonna 2005 Uche palasi Espanjaan, tällä kertaa Almeríaan. Kausi 2006–2007 sujui Almeríalta hyvin ja joukkue nousikin kauden päätteeksi pääsarjaan. Uche teki kauden aikana yhteensä 8 maalia. Ensiesiintymisensä pääsarjassa Uche teki 26. elokuuta 2007 tultuaan vaihdosta kentälle ottelussa Deportivo La Coruñaa vastaan.


title: Kalu Uche

text: 11. tammikuuta 2009 pelatussa ottelussa Espanyolia vastaan Almerían ykköskärki Álvaro Negredon oltua sivussa Uche teki joukkueensa molemmat maalit, joka päättyi lopulta tasatulokseen 2–2.


title: Kalu Uche

text: Seuraavana kesänä 2009 Negredo palasi kasvattajaseuraansa Real Madridiin, jonka jälkeen Uchesta tuli joukkueen hyökkäyspään johtava pelaaja. Kausi 2009–2010 oli tähän asti hänen uransa paras maalien valossa. Hän pelasi 28 ottelua ja teki niissä yhdeksän maalia.


title: Kalu Uche

text: Kauden 2010–2011 Uche aloitti loukkaantuneena. 26. syyskuuta 2010 toisessa ottelussaan loukkaantumisensa jälkeen hän teki kaksi maalia vieraskentällä Deportivo La Coruñaa vastaan.


title: Kalu Uche

text: Uche teki ensiesiintymisensä Nigerian maajoukkueessa vuonna 2003 Afrikan-mestaruuskilpailuiden karsintaottelussa Angolaa vastaan. Hän edusti maataan vuonna 2010 kaksissa arvokilpailuissa, alkuvuodesta Afrikan-mestaruuskilpailuissa ja myöhemmin kesällä maailmanmestaruuskilpailuissa.


title: Karhuviesti

text: Karhuviesti on maantieviesti, joka juostaan vuosittain huhtikuussa joko Raumalta (7 osuutta / 49,5 km) tai Eurajoelta (5 osuutta / 34,7 km) valtatie 8:aa pitkin Poriin (Karhuhalliin).


title: Karhuviesti

text: Karhuviesti juostiin vuonna 2014 jo 37. kerran. Parhaimmillaan joukkueita on ollut vuonna 2014 yhteensä 257.


title: Keisarisarvinokka

text: Keisarisarvinokka eli kaksisarvinokka ("Buceros bicornis") on kaakkoisaasialainen suuri sarvinokkien heimoon kuuluva lintu. Se on sarvinokkien heimon suurin laji. Keisarisarvinokka on Malesiassa Sarawakin osavaltion ja Intiassa Keralan osavaltion kansallislintu. Keisarisarvinokka voi elää vankeudessa jopa 50 vuoden ikäiseksi.


title: Keisarisarvinokka

text: Keisarisarvinokka kasvaa pituudeltaan 95–120 cm pitkäksi ja siipien kärkiväliltään jopa 152 cm kokoiseksi. Keisarisarvinokat kasvavat tavallisesti 2,15–4 kg:n painoiseksi. Näkyvimpiä piirteitä ovat suuri keltaisenoranssi ja musta keratiinista muodostunut "sarvi", joka on koiraalla suurempi kuin naaraalla sekä valkoiset pyrstösulat joissa on musta raita. Siivet ovat pääasiassa mustat mutta siipien reunat ovat valkoiset sekä siipien sisäpuolella on valkoinen raita. Niska on valkoinen. Ohimot, posket, leuka, silmien ympärys ja nokan alku ovat mustat sekä kaula ja rinta ovat valkoisia. Jotkin höyhenet näyttävät keltaisilta, mutta se johtuu rauhasten tuottamasta öljystä. Kyljet, vatsa ja selkä ovat mustia. Jalkojen ympärys on valkoinen ja jalat ovat harmaat. Suuren, mutta sisältä onton nokan ylempi puoli on oranssinkeltainen ja alempi osa valkoinen. Naaraat ovat koiraita pienempiä ja niillä on punaisten silmien sijaan siniset silmät.


title: Keisarisarvinokka

text: Keisarisarvinokkan levinneisyysalue on melko laaja, ja niitä tavataan Kiinassa Intiassa, Nepalissa, Bhutanissa, Myanmarissa, Thaimaassa, Laosissa, Vietnamissa, Kambodžassa, Malakan niemimaalla sekä Sumatralla.


title: Keisarisarvinokka

text: Keisarisarvinokkien elinympäristö on korkealla sademetsien katolla. Ne voivat löytää suojaa puiden rei'istä, ja ne voivat tutkia laajan alueen sademetsää yhden ainoan päivän aikana ruoanetsintämatkoillaan.


title: Keisarisarvinokka

text: Keisarisarvinokat syövät pääasiassa hedelmiä. Ne saattavat kuitenkin syödä myös pieniä nisäkkäitä, lintuja, liskoja, käärmeitä ja hyönteisiä.


title: Keisarisarvinokka

text: Keisarisarvinokat pesivät puun onkalossa. Naaras rakentaa pesän koloon. Kun naaras on valmis munimaan, se menee puunkoloon, minkä jälkeen koiras kerää muta-, savi- ja ulostekappaleita ja muuraa pesäaukon kiinni lähes täysin. Muuriin jätetään pieni aukko jotta koiras voisi tuoda naaraalle ruokaa, kun naaras on munimis- ja hautomisvaiheessa. Muuri on suojana saalistajilta.


title: Keisarisarvinokka

text: Naaras munii 1-2 munaa, joita se hautoo neljästä viikosta kuukauteen.


title: Keisarisarvinokka

text: Keisarisarvinokat harvinaistuvat koska läntisen Intian, Kaakkois-Aasian ja Indonesian sademetsät, joissa ne elävät ovat suurelta osin hakattu puutavaraksi tai pelloiksi. Lajia harvinaistuttaa myös metsästys. Keisarisarvinokat on listattu CITES-sopimukseen liitteeseen I.


title: Keisarisarvinokka

text: Kansainvälinen luonnonsuojeluliitto luokittelee keisarisarvinokan vaarantuneeksi.


title: Šabac

text: Šabac on kaupunki ja kunta Serbiassa. Se sijaitsee Savajoen varrella. Kunnan pinta-ala on 795 km² ja väkiluku vuonna 2011 oli 115 884 asukasta, joista itse kaupungissa asui 53 919 asukasta. Šabac sai kaupunginoikeudet vuonna 2007 Serbian kansalliskokouksen päätöksellä.


title: Šabac

text: Šabac on merkittävä teollisuuskeskus, josta löytyy muun muassa United States Steelin tehdas. Kaupungin tärkeimpiä teollisuudenaloja ovat nykyään elintarvike- ja liikennevälineteollisuus. Ennen Jugoslavian hajoamista kaupungissa oli merkittävää kemianteollisuutta, joka teki kaupungista yhden maan taloudeltaan vakavaraisimmista, mutta kemianteollisuus romahti Serbialle asetettujen pakotteiden takia Jugoslavian hajoamissotien aikana.


title: Filippiinienviirikaija

text: Filippiinienviirikaija ("Prioniturus discurus") on Filippiineillä elävä kaijalaji.


title: Filippiinienviirikaija

text: Filippiinienviirikaija on noin 27 cm pitkä ja painaa 140–160 g. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Naaraan pyrstö on lyhyempi. Sen höyhenpuku on vihreä, vaaleampi ja kellanvihreämpi alapuolelta. Pää, kurkku ja niska ovat siniset, takavatsa ja alaperä keltaiset ja pidentyneet pyrstösulat säihkyvän tummat. Nokka on vaalean siniharmaa ja kärjestä valkoinen, iiris ruskeanharmaa ja jalat siniharmaat. Nuori lintu muistuttaa aikuista mutta siltä puuttuvat pyrstösulkien "lusikat" ja pään sininen on himmeää tai puuttuu.


title: Filippiinienviirikaija

text: Filippiinienviirikaija elää lähes koko Filippiinien alueella. Sen populaatio on kooltaan noin 10 000 yksilöä ja elinympäristön ala 50 000–100 000 neliökilometriä. Lajista tunnetaan ainakin kolme alalajia.


title: Filippiinienviirikaija

text: Laji elää metsissä ja peltojen tai hakkuiden keskelle jääneissä metsiköissä 1 700 m:n korkeudelle merenpinnasta.


title: Filippiinienviirikaija

text: Lajin pesintä tunnetaan puutteellisesti. Pesintää tapahtuu ainakin huhti-toukokuussa ja laji on yhdyskuntalintu, jonka pesät ovat puunkoloissa.


title: Filippiinienviirikaija

text: Filippiinienviirikaija syö hedelmiä (eritoten banaania), marjoja, siemeniä ja pähkinöitä.


title: Kenraalikunta

text: Kenraalikunta on ylimpien upseerien ja muiden korkeiden viranhaltijoiden joukko puolustusvoimissa tai asevoimissa.


title: Kenraalikunta

text: Suomen puolustusvoimissa kenraalikuntaan kuuluvat maa- ja ilmavoimien sotilasarvoista prikaatikenraalit, kenraalimajurit, kenraaliluutnantit ja kenraalit sekä merivoimien sotilasarvoista lippueamiraalit, kontra-amiraalit, vara-amiraalit ja amiraalit.


title: Kenraalikunta

text: Sotilastehtävissä prikaatikenraali ja lippueamiraali voivat toimia samankaltaisissa tehtävissä kuin eversti tai kommodori. Suomessa näiden sotilasarvojen muodostaminen tuli välttämättömäksi siksi, että suomalaiset palvelivat everstin arvolla tehtävissä, joissa kansainvälisen yhteistyön muut jäsenet palvelivat prikaatikenraalin arvossa. Ennen prikaatikenraalin tehtävän perustamista Suomessa toimivat everstit palvelusarvolla prikaatin kenraali.


title: Kenraalikunta

text: Myös Suomen puolustusvoimien ylimmät siviilivirat, kuten pääasessori eli johtava juristi ja kenttäpiispa, on aikaisemmin laskettu kenraalin arvoisiksi ja niiden haltijat kenraalikuntaan kuuluviksi. Pääasessori osastopäällikkönä rinnastettiin 2008 asti kenraalin arvoiseksi.


title: Kaksisarvinokat

text: Joskus naurusarvinokka ("Rhinoplax vigil") liitetään kaksisarvinokkiin, mutta nykyään se liitetään yleensä omaan sukuunsa "Rhinoplax".


title: Vuoriviirikaija

text: Vuoriviirikaija ("Prioniturus montanus") on Filippiineillä elävä kaijalaji.


title: Vuoriviirikaija

text: Vuoriviirikaija on noin 30 senttimetriä pitkä ja 100–140 grammaa painava keskikokoinen papukaija. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on pääosin vihreä, alapuolelta vaaleamman kellanvihreä. Naama on sininen, päälaella on punainen laikku ja pidentyneet pyrstösulat ovat mustat ja sinikiiltoiset. Sukupuolet ovat muuten samannäköisiä mutta naaraan naama on enimmäkseen vihreä ja sen pyrstö on lyhyempi. Nokka on vaalean siniharmaa ja kärjestä valkoinen, iiris tummanruskea ja jalat siniharmaat. Nuori lintu muistuttaa aikuista mutta siltä puuttuvat pyrstösulkien ”lusikat”. Lajista tunnetaan kolme alalajia.


title: Vuoriviirikaija

text: Vuoriviirikaija elää Filippiinien pohjoisella saarella Luzonilla. Sen populaatio on kooltaan alle 10 000 yksilöä.


title: Vuoriviirikaija

text: Laji elää vuoristometsissä yli 700 metrin korkeudella merenpinnasta. Se on hyvin äänekäs ja lentelee pikku parvissa ruokailupuiden välillä.


title: Vuoriviirikaija

text: Lajin pesintä tunnetaan puutteellisesti. Pesintää tapahtuu elo–syyskuussa ja pesä on puunkolossa.


title: Vuoriviirikaija

text: Vuoriviirikaija syö hedelmiä, pähkinöitä ja siemeniä, myös maissin siemeniä.


title: Amyntas II

text: Amyntas II (lisänimeltään ”Pieni”, kuoli 394 eaa.) oli Makedonian kuningas vuosina 395–394 eaa. Amyntas oli Perdikkas II:n lapsenlapsi tämän pojan Menelaoksen kautta. Erään toisen tulkinnan mukaan Amyntas oli kuningas Arkhelaoksen poika.Borza 1992, s. 178


title: Amyntas II

text: Kun kuningas Aeropos II kuoli sairauteen vuonna 395/394 eaa., Amyntas II valittiin hänen seuraajakseen. Kuninkuus siirtyi näin pois Arkhelaoksen sukuhaaralta Perdikkas II:n toisen pojan Menelaoksen pojalle. Amyntas kuoli kuitenkin pian erään Derdaan murhaamana. Derdas oli yleinen nimi Ylä-Makedonian Elimeian maakunnan kuningassuvun jäsenillä. Ehkä Amyntaan murhan takana oli elimeialainen vallankaappausyritys. Amyntaan kuoleman jälkeen kuninkuus palasi kuitenkin Arkhelaoksen sukuhaaralle. Kuninkaaksi tuli Aeropoksen poika Pausanias. Ehdolla kuninkaaksi olisi myös ollut Amyntaan poika Filippos. Pausanias kuoli kuitenkin pian tämän jälkeen, ehkä salamurhan uhrina. Salamurhan takana oli luultavasti Amyntas III.


title: Mannoosi

text: Mannoosi (CHO) on aldoheksoosisokeri ja glukoosin epimeeri. Mannoosia esiintyy eläinten lisäksi orkideoissa, mäntykasveissa, mannasaarnissa ("Fraxinus ornus"), sienissä ja bakteereissa.


title: Mannoosi

text: Mannoosi on glukoosin epimeeri, jolla on kaksi anomeerista muotoa α- ja β-mannoosi. Rengasmaisessa muodossaan mannoosi voi esiintyä sekä furanoosina että pyranoosina. Mannoosi eroaa glukoosista siten, että sen kakkoshiileen liittynyt hydroksyyliryhmä on suuntautunut vasemmalle, kun se glukoosissa on suuntautunut oikealle.


title: Mannoosi

text: Mannoosi imeytyy huonosti ihmisen elimistössä. Suurin osa mannoosista kulkeutuu ihmisen elimistön läpi muuttumattomana. Sen sijaan esimerkiksi kanit kykenevät hyödyntämään lähes 96 % saamastaan mannoosista.


title: Aeropos II

text: Aeropos II (kuoli 395/4 eaa.) oli Makedonian kuningas vuosina 398/7–395/4 eaa.


title: Aeropos II

text: Kuningas Arkhelaoksen kuoltua vuonna 399 eaa. hänen seuraajakseen tuli hänen poikansa Orestes, joka oli alaikäinen. Hallitsijaksi tuli Oresteen setä Aeropos, joka kuitenkin syrjäytti Oresteen vuonna 398/7 eaa. ja julisti itsensä kuninkaaksi. Vuonna 394 eaa. Aeropos ajautui konfliktiin Spartan kuninkaan Agesilaoksen kanssa. Kun Korintti nousi kapinaan Spartan hegemoniaa vastaan Aeropos asettui kapinallisten puolelle. Agesilaoksen spartalaiset kukistivat kuitenkin makedonialaiset taistelussa ja Aeropoksen oli pakko solmia rauha spartalaisten kanssa. Aeropos kuoli sairauteen joskus vuoden 395/4 eaa. loppupuolella. Kuninkaaksi valittiin Aeropoksen jälkeen Perdikkas II:n pojan Menelaoksen poika Amyntas II.


title: Kaislajärvi

text: Kaislajärvi on Juvan eteläosassa sijaitseva kylä. Kaislajärven kylä sijoittuu Lentunen-nimisen järven itäpuolelle, Härkölän kylän pohjoispuolelle. Siellä on liikuntatoimen hoitama uimapaikka ja valaistu hiihtolatu.


title: Kaislajärvi

text:
Kaislajärvellä sijaitsee kunnan omistuksessa oleva leirikeskus. Leirikeskuksessa on päärakennus, jossa on keittiö, kaksi makuuhuonetta ja ruokasali. Ympärivuotiseen käyttöön sopivassa tupasaunassa on sauna, pesuhuone ja takkatupa, jossa keittonurkkaus ja lisäksi tuvassa on kahdeksan vuodepaikkaa.
Varsinaisina majoitustiloina toimivat leirimökit, joita on yhteensä kymmenen. Mökeissä on sähkölämmitys ja kussakin neljä vuodepaikkaa. Mökit ovat kärsineet mm. kosteusvaurioista, koska pienen kävijämääränsä vuoksi keskuksen ylläpito on melko niukkaa.


title: 815 Naval Air Squadron

text: 815 Naval Air Squadron (815 NAS) oli Britannian Kuninkaallisen laivaston ilmavoimien lentolaivue. Se on ollut vuodesta 1993 alkaen Euroopan suurin helikopterilaivue. Sen lentueet ovat jatkuvasti palveluksessa Britannian kuninkaallisen laivaston tai Royal Fleet Auxiliaryn aluksilla. Aluksina ovat muun muassa tyypin 42 ja tyypin 45 hävittäjät sekä tyypin 23 fregatit. Normaalisti aluksilla palvelee kaksi kaksihenkistä lentomiehistöä sekä seitsemän henkinen tekninen henkilöstö aina kuusi kuukautta kerrallaan.


title: 815 Naval Air Squadron

text: Laivue perustettiin 9. lokakuuta 1939 RNAS Worthy Downissa 811 ja 822 laivueiden "HMS Courageousin" 17. syyskuuta upotessa pelastuneista. Laivue varustettiin kahdellatoista Fairey Swordfish torpedopommittajalla. Laivueen suunniteltu siirto 15. tammikuuta 1940 RNAS Hatstoniin peruutettiin ja se lakkautettiin 10. marraskuuta liittämällä kalusto ja henkilöstö 774 laivueeseen.


title: 815 Naval Air Squadron

text: Laivue perustettiin uudelleen 23. marraskuuta 1939 saman päällikön alaisuudessa täydennyslaivueeksi kalustonaan yhdeksän Fairey Swordfishiä. Laivue siirrettiin helmikuussa 1940 Cardiffiin ja huhtikuussa edelleen Bircham Newtoniin RAF:n Rannikkolennostoon, jonka osana se suojasi toukokuussa Dunkirkin evakuointia. Laivue siirrettiin kesäkuussa "HMS Illustriousille", jonka mukana se siirtyi elokuussa Välimerelle. Laivue suoritti Välimerellä torpedo, pommitus ja miinanlaskutehtäviä Benghazissa, Rhodoksella ja Tobrukissa.


title: 815 Naval Air Squadron

text: Laivue muodosti 12. marraskuuta vastaisena yönä Tarantoon hyökänneen osaston rungon. Laivueen ainoa ja hyökkäyksen toisena tappiona oli sen komentavan upseerin koneen putoaminen. Laivueen komentaja tähystäjineen jäivät sotavangeiksi. Laivueen koneet upottivat joulukuussa Sisilian rannikolla kaksi italialaista rahtialusta.


title: 815 Naval Air Squadron

text: "HMS Illustriousin" vaurioitui pahoin 10. tammikuuta 1941 Saksan ilmavoimien syöksypommittajien pommeista. Samalla moni laivueen koneista tuhoutui ainoastaan viiden koneen lentäessä Maltalle, missä koneet liitettiin muihin "HMS Illustriousilta" pelastettuihin 819 ja 821X laivueiden koneisiin. Näin saatiin muodostettua täysi 12 koneen laivue. Se siirrettiin Dekheilan aavikkokentälle, jossa 815. laivue muodostettiin 21. tammikuuta. Se siirrettiin edelleen tammikuun lopulla Kreetalle pommittamaan vihollisen saattueita ja miinoittamaan meriväyliä. Laivueesta siirrettiin myös lentue Kreikan mantereelle.


title: 815 Naval Air Squadron

text: Laivue evakuoitiin huhtikuussa takaisin Dekheilaan ja sieltä edelleen kuukautta myöhemmin Kyprokselle häiritsemään Vichyn Ranskan Syyrian rannikon meriliikennettä upottaen hävittäjän ja vaurioittaen toista. Laivue palasi elokuussa Dekheilaan, jossa se tuki brittien 8. Armeijan operaatioita läntisellä aavikolla. Laivueen kalusto vaihdettiin kahteentoista Fairey Albacoreen ja kahteen ASV-tutkalla varustettuun Fairey Swordfishiin, minkä jälkeen laivue suoritti yöllisiä hyökkäyksiä lentotukikohtiin, panssarimuodostelmia vastaan ja sukellusveneiden torjuntalentoja. Laivueesta siirrettiin lisäksi osasto Kyprokselle sukellusvenepartiointiin. Laivue tuki maajoukkoja käytyessä taisteluja Libyassa alkuvuodesta 1942. Lisäksi laivue iski sukellusveneisiin upottaen muun muassa 2. kesäkuuta "U-652":n yhdessä ilmavoimien 203. laivueen Bristol Blenheimin kanssa. Laivueesta muodostettiin kolmen koneen laivatykistön tulenjohtoon erikoistunut lentue 2. maaliskuuta 1943. Laivue lakkautettiin 24. heinäkuuta 1943 Mersa Matruhissa.


title: 815 Naval Air Squadron

text: Laivue perustettiin uudelleen 1. lokakuuta 1943 RNAS Lee-on-Solentissa torpedopommittajalaivueena kalustonaan 12 Fairey Barracuda Mk II]] -konetta. Muodostettaessa laivue liitettiin 52. laivaston torpedopommittajalaivueeseen. Laivue siirrettiin helmikuussa 1944 "HMS Begumille" kuljetettavaksi Intiaan, missä se liitettiin 12. Laivaston torpedopommittajalennostoon. Laivue siirrettiin heinäkuussa "HMS Indomitablelle" osaksi Brittiläistä Tyynenmeren laivastoa.


title: 815 Naval Air Squadron

text: Laivue osallistui elokuussa hyökkäyksiin Emmahavenin satamaan Sumatralla, syyskuussa Sigliin ja lokakuussa Nikobaareille. Hyökkäyksissä selvisi, että Barracudat on korvattava Grumman Avengereilla. Laivue siirrettiin ilman kalustoaan marraskuussa "HMS Activityllä" Britteinsaarille noutamaan uutta kalustoa.


title: 815 Naval Air Squadron

text: Laivue varustettiin joulukuussa 1944 uusilla Barracuda Mk II koneilla RNAS Machrihanishissa vähän ennen kaluston vaihtoa tammikuussa 1945 Barracuda Mk III koneisiin. Laivueeseen liitettiin huhtikuussa 825X lentueen Grumman Wildcatit ja se siirrettiin kuukautta myöhemmin tukialuskoulutukseen "HMS Campanialle". Wildcatit poistettiin laivueesta samoin kuin Barracudat ennen sen siirtoa saattuetukialus "HMS Smiterille", jolla se siirrettiin takaisin Kauko-itään. Ennen laivueen kalustamista Grumman Avengereilla sota Japania vastaan päättyi. Laivue siirrettiin syyskuussa takaisin Englantiin "HMS Fencerillä". Laivue varustettiin lokakuussa Fearnissa kahdellatoista tuliterällä Barracuda III:lle ennen kuin se lakkautettiin 11. tammikuutaa 1945 Rattrayssa.


title: 815 Naval Air Squadron

text: Laivue perustettiin uudelleen 1. joulukuuta 1947 Eglingtonissa sukellusveneentorjuntalaivueeksi numeroimalla 744. laivue uudelleen. Sen kalustona oli 12 Barracuda III:sta ja sen kotitukikohtana oli Londonderry. Laivue toimi pääosin maakentältä, mutta toisinaan harjoituksissa se palveli myös tukialuksilla. Joulukuussa 1951 laivueen vahvuus laskettiin kymmeneen koneeseen ja toukokuussa 1953 sen kalusto vaihdettiin kahdeksaan Avenger TBM-3E koneeseen, jotka myöhemmin korvattiin AS.4 ja AS.5 versioilla. Tammikuussa 1954 laivue siirrettiin "HMS Eaglelle" Välimerelle lähtöä varten ja myöhemmin samana vuonna "HMS Illustriousille" kotivesillä tapahtuvaan harjoitteluun. Laivue vietti toisen jakson Välimerellä heinäkuussa 1955 "HMS Albionin" kannella. Laivue lakkautettiin 13. lokakuuta 1955 Rosythissa, jonne se siirrettiin lentotukialukselta. Sen koneet luovutettiin Abbotsinchiin.


title: 815 Naval Air Squadron

text: Laivue perustettiin uudelleen 6. helmikuuta 1956 Eglingtonissa sukellusveneentorjuntalaivueeksi kalustonaan kahdeksan Gannet AS.1 sekä yksi T.2 lentokone, joka oli tarkoitettu maatukikohdassa tapahtuvaan lentokoulutukseen. Laivue AS.1 koneineen siirrettiin tammikuussa 1957 "HMS Ark Royalille", jonka kannella laivue teki toukokuussa kolmen viikon purjehduksen Yhdysvaltoihin. Laivue vieraili matkan aikana "USS Saratogalla", jonka laivue teki vastavierailun "HMS Ark Royalille". Laivueen kalusto vaihdettiin joulukuussa AS.4 versioksi, jonka jälkeen vierailuja jatkettiin sekä pohjoiseen että Välimerelle. Laivue lakkautettiin 15. heinäkuuta 1958 Culdrosessa.


title: 815 Naval Air Squadron

text: Seuraavaksi siitä muodostettiin 1. lokakuuta 1958 Eglingtonissa helikopterilaivue, jonka kalustona oli 12 Whirlwind HAS.7 helikopteria. Laivue toimi laivaston helikopteri sukellusveneentorjuntakoulutuskeskuksena. Konerikkojen vuoksi laivueen kalusto asetettiin lentokieltoon ja helikopterit poistettiin lopulta maaliskuussa 1959 palveluskäytöstä. Laivueen kalustoksi vaihdettiin HAR.3. Laivue siirrettiin huhtikuussa Portlandiin, jossa se lakkautettiin 28. elokuuta 1959 nimeämällä se 737. laivueeksi.


title: 815 Naval Air Squadron

text: Laivue perustettiin uudelleen 8. syyskuuta 1959 Culdrosessa sukellusveneentorjuntalaivueena kalustonaan kahdeksan Whirlwind HAS.7:ää. Koulutuksen jälkeen laivue siirrettiin "HMS Albionille" tammikuussa 1960 Välimeren purjehdusta varten ja edelleen Kauko-itään. Laivue palasi Britteinsaarille, jonne saavuttuaan se lakkautettiin 16. joulukuuta. Laivueen kalusto luovutettiin Fleetlandsiin.


title: 815 Naval Air Squadron

text: Kahdeksan Wessex HAS.1 olivat 4. heinäkuuta 1961 Culdrosessa perustetun laivueen kalustona. Se siirrettiin marraskuussa "HMS Ark Royalille" Välimeren purjehdusta varten, mutta konerikot pakottivat laivueen palaamaan joulukuussa kotimaahan Maltalta "HMS Victoriousilla". Maaliskuussa 1962 laivue kykeni palaamaan Välimerelle "HMS Ark Royalille", jonka kannelle se jatkoi Kauko-itään. Laivue palasi Britteinsaarille joulukuussa ja se palkittiin Boyd Trophyllä uuden Wessex HAS.1 helikopterin käyttöönotosta.


title: 815 Naval Air Squadron

text: Seuraavana vuonna laivue teki jälleen purjehduksen Kauko-itään "HMS Ark Royalilla". Laivue siirrettiin vuoden lopulla maihin Adenissa, missä se tuki heimokapinan kukistamisessa. Tammikuussa 1964 laivue siirtyi "HMS Centaurille", missä se avusti 45 Commandon maihin siirtämisessä Tanganjikaan. Kommando-osasto meni tukahduttamaan kansannousua. Palattuaan 30. huhtikuuta Adeniin laivue siirrettiin 14. toukokuuta takaisin "HMS Centaurille". Se kävi muun muassa Singaporessa ennen paluutaan Adeniin 15. heinäkuuta. Laivue lähti joulukuussa Britteinsaarille saapuen 20. joulukuuta Culdroseen.


title: 815 Naval Air Squadron

text: Kesäkuussa 1965 laivue lähti "HMS Ark Royalin" kannella Kauko-itään. Se vieraili joulukuussa muun muassa Australiassa ennen paluutaan Britteinsaarille kesäkuussa 1966. Laivue palasi "HMS Ark Royalille" pysyen kuitenkin kotivesillä. Laivue lakkautettiin 7. lokakuuta 1966 Culdrosessa.


title: 815 Naval Air Squadron

text: Laivueen suunniteltu uudelleen perustaminen "HMS Tigerille" vuonna 1971 peruuntui kesäkuussa. Se perustettiin vasta 1. tammikuuta 1981 Yeoviltonissa esikuntalaivueena, johon liitettiin Lynx-laivueita. Laivueet siirrettiin 702. laivueesta. Laivue siirrettiin heinäkuussa 1982 Portlandiin, jossa se jatkoi hallinnointi tehtävässä. Esikunnan alaisuudessa toimivat laivueet palvelivat kaikkialla maailmassa osallistuen kaikkiin 1980-luvun kahakoihin kuten Falklandin sotaan 1982, Libanon 1983 ja Adenin operaatioihin sekä Karibian meren saarten avustuslentoihin 1986.


title: 815 Naval Air Squadron

text: Osa Lynx-laivueista liitettiin syyskuussa 1986 829 laivueen alaisuuteen ja niitä siirrettiin huhtikuussa 1988 lisää Waspien poistuessa käytöstä. Laivueet hallinnoivat Lynx-kalustoa yhdessä huhtikuuhun 1993, jolloin kaikki Lynx-laivueet palautettiin 815. laivueen hallintaan ja 829. laivue lakkautettiin. Laivueeseen liitettiin heinäkuussa 1992 700L laivue, joka oli tarjonnut tyyppikoulutuksen kalustolle.


title: 815 Naval Air Squadron

text: Elokuusta 1990 helmikuuhun 1991 osa laivueen hallinnoimasta kalustosta oli palveluksessa Persianlahdella.


title: Walter E. Bryant

text: Walter E. Bryant (14. tammikuuta 1861 Sonoma, Kalifornia – 21. toukokuuta 1905 San Francisco) oli yhdysvaltalainen lintutieteilijä.


title: Walter E. Bryant

text: Walter Bryantin vanhemmat olivat Daniel Sharp ja Susan H. Bryant. Hän opiskeli yksityisesti ja oli pienestä pitäen kiinnostunut luonnosta. Jo seitsemänvuotiaana hän sai isältään kiväärin ja tämä opetti hänet ampumaan. Hän tutki ja keräsi kasveja ja linnunmunia sekä täytti lintuja ja nisäkkäitä. Vuosina 1886–1894 hän toimi Kalifornian tiedeakatemian kuraattorina. Hän teki useita tutkimusmatkoja Alaskasta Keski-Amerikkaan. Erityisesti häntä kiinnostivat kolibrit, joita hänellä oli suuri kokoelma.


title: Walter E. Bryant

text: Bryant liittyi American Ornithologists' Unioniin vuonna 1888. Hän oli perustamassa California Ornithological Clubia, myöhemmin nimeltään Cooper Ornithological Club, ja toimi seuran ensimmäisenä puheenjohtajana. Bryant julkaisi suuren joukon lintutieteellisiä artikkeleita.


title: Walter E. Bryant

text: Bryant nimesi linnuista guadalupenkeijun ("Oceanodroma macrodactyla") ja nisäkkäistä mustajäniksen ("Lepus insularis").


title: Borne

text: Borne tarkoittaa seuraavia asioita:


title: Gemini 10

text: Gemini 10 (virallisesti Gemini X) oli kahden astronautin avaruuslento, joka laukaistiin 18. heinäkuuta 1966. Muiden Gemini-ohjelman lentojen tapaan alus nostettiin avaruuteen Titan-kantoraketilla. Lennolla harjoiteltiin telakoitumista kahden Agena-rakettivaiheen kanssa sekä avaruuskävelyä. Harjoitukset olivat välttämättömiä tulevia kuulentoja varten ja Gemini 10 olikin yksi NASA:n siihen asti onnistuneimpia lentoja. Agena-rakettivaiheeseen telakoituneen Gemini 10:n rataa muutettiin useaan kertaan. Gemini 10 laskeutui Atlantin valtameren länsipuolelle 21. heinäkuuta 1966.


title: Irma (romaani)

text: Irma on Tuula-Liina Variksen kirjoittama romaani, joka ilmestyi WSOY:n kustantamana vuonna 2008. Se kertoo freelance-toimittaja Irma Valtosen elämästä eri ajankohtina ja eri näkökulmista. Romaani on saanut kriitikoilta enimmäkseen myönteisen vastaanoton.


title: Irma (romaani)

text: Romaanin ensimmäisessä osassa kertojana on Irma itse, ja hän on kulttuurivaltuuston jäsenenä matkalla juuri itsenäistyneessä Liettuassa. Palattuaan matkalta hän saa lapsiltaan kuulla, että hänen miehellään Martilla on toinen nainen, taidemaalari Ursula Riekonrinta.